title: Helsingin yliopiston farmasian tiedekunta

text: Itsenäistä farmasian tiedekuntaa edelsi farmasian laitos, joka perustettiin vuonna 1897 nimellä farmaseuttinen oppilaitos. Se toimi vuoteen 1923 asti osana lääketieteellisen tiedekunnan fysiologisen (sittemmin lääketieteellisen) kemian ja farmakologian laitosta. Farmasian laitos erotettiin lääketieteellisestä tiedekunnasta erilliseksi yksiköksi vuonna 1938.


text: Farmasian tiedekunta on koko olemansa olonsa ajan ollut laitokseton. Laitosten sijaan farmasian tiedekunnassa on kuusi osastoa:Lisäksi tiedekunnassa toimii Lääkkeen keksintä- ja kehitysteknologian keskus.


text: Farmasian tiedekunnan ensimmäisenä dekaanina toimi farmakognosian professori Raimo Hiltunen 2004-2009. Vuodesta 2009 dekaanina on toiminut professori Jouni Hirvonen


title: Voskresensk

text: Voskresensk () on kaupunki Moskovan alueella noin 90 kilometriä Moskovasta kaakkoon Moskvajoen varrella. Kaupungin asukasluku on 91 301 (väestönlaskenta 2010). Se on Voskresenskin piirin keskus.


title: Voskresensk

text: Taajama syntyi vuonna 1862 rautatien varteen jo vuonna 1577 mainitun kylän paikalle, ja siitä tuli kaupunki 1938.


title: Voskresensk

text: Kaupungissa ovat syntyneet jääkiekkokuuluisuudet Igor Larionov, Valeri Kamenski, Andrei Lomakin, Vjatšeslav Kozlov, Andrei Markov ja Valeri Zelepukin.


title: Salavat Julajev Ufa

text: HK Salavat Julajev Ufa () on vuonna 1961 perustettu venäläinen jääkiekkoseura, joka pelaa KHL:n itäisen konferenssin Tšernišov-divisioonassa. Seura on kotoisin Baškortostanin tasavallan Ufasta ja sen kotihalliin Ufa-Arenaan mahtuu lähes 8 000 katsojaa. Seura on saanut nimensä baškiirien kansallissankarin Salawat Julajevin mukaan.


title: Salavat Julajev Ufa

text: Joukkue voitti mestaruuden viimeisellä kaudella Venäjän superliigassa, joka muuttui Kontinental Hockey Leagueksi kaudeksi 2008-2009. Seura voitti myös KHL:n kauden 2010-2011 mestaruuden.


title: Dmitrov

text:
Dmitrov () on kaupunki Moskovan alueella, Dmitrovin piirin keskus, noin 65 km Moskovasta pohjoiseen Moskovan kanavan ja Jahroman varrella. Kaupungin asukasluku on noin 61 500 (2010). Dmitrov on suurin runsaan 151 000 asukkaan piirin kaupunkiasutuksista. Dmitrovin piirissä on lisäksi pienempi kaupunki, kolme kaupunkityyppistä taajamaa ja kuusi maalaiskuntaa.
Kaupungin sanotaan perustaneen Juri Dolgorukin paikkaan jossa hänen poikansa Vsevolod syntyi. Nimi tuli suojelupyhimys Pyhästä Demetrius Thessalonikilaisesta.


title: Dmitrov

text: 1200-luvulla paikka oli Moskovan ruhtinaskunnan, Tverin ja Pereslavl-Zalesskin rajan merkkinä. Kaupunki itse kuului Galitšiin, kunnes se liitettiin 1363 Moskovaan. Sekä Dmitri Donskoi että Vasili II antoivat kaupungin nuorempien poikiensa pieneksi ruhtinaskunnaksi. Kaupungin kukoistushetki ajoittui Iivana III:n pojan Juri Ivanovitšin aikaan, jolloin sinne rakennettiin kultakupolinen Ylösnousemuksen katedraali ja pienempi Pyhien Boriksen ja Glebin luostari. Jurin jälkeen kaupungin sai hänen veljensä Andrei Ivanovitš. Vuonna 1569 se otettiin pois Iivana Julman serkulta Vladimir Andrejevitšilta ja se köyhtyi. Lisätuhoa aiheutti puolalaisten ryöstely sekasorron aikaan.


title: Dmitrov

text: Vuonna 1812 kaupungin miehittivät lyhyeksi aikaa ranskalaiset, mutta Wehrmacht pysäytettiin 1941 sen ulkopuolelle. Arkeologit kaivoivat 1930-luvulla esiin kaupungin kremlin.


title: Dmitrov

text: Dmitrov on rautateiden risteysasema Moskovan--Savjolovon ja Dmitrovin--Aleksandrovin välillä. Siellä on myös Moskovan kanavan satama.


title: Åminne

text: Åminne tarkoittaa muun muassa seuraavia


title: Sotakone

text: Sotakone () on Marvel-universumin avaruusolento.


title: Sotakone

text: Sotakoneella ei ole varsinaista nimeä; hän on peräisin planeetalta, jonka asukkaat ovat kaksineuvoisia tekno-orgaanisia olentoja. Edistyksen vuoksi näiden on lisäännyttävä, koska konekaan ei - oli kuinka kehittynyt tahansa - kestä rajattomiin.


title: Sotakone

text: Koska planeetan resurssit ovat rajalliset, jokaisen uuden olennon pitää ansaita olemassaolonsa oikeutus ja väkimäärän tulee pysyä aina samana - siis tulokkaan tai tämän vanhemman on kuoltava; siksi jokainen nuori joutuu taistelemaan vanhempaansa vastaan toisen kuolemaan asti. Jos nuori onnistuu, hän jatkaa elämää planeetalla niin kauan kunnes kuolee oman jälkeläisensä tappamana.


title: Sotakone

text: Sotakone on planeetan hallitsijan jälkeläinen; hän ei kuitenkaan halua taistella, vaan pakenee avaruuteen.


title: Sotakone

text: Hän päätyy Maahan ja Ryhmä-X ottaa hänet huostaansa. Sotakoneen vanhempi seuraa kuitenkin ja tästä kehittyy oma juonenkulkunsa.


title: Sotakone

text: Sotakoneen voima on tekno-orgaaninen; hänen ruumiissaan elää virus, jota hän pystyy halutessaan tartuttamaan muihin elollisiin olentoihin. Näin tapahduttua hän voi jättää tartuttamansa eloon, jolloin siitä tulee hänen kaltaisensa, tai halutessaan imeä tämän elinvoiman. Silloin kyseisestä olennosta tai kasvista jää vain metalliverkkoinen luuranko, jonka sisällä on palaneita elektroniikan komponentteja jäännöksinä alkuperäisistä, viruksen tekno-orgaaniseen muotoon muuttamista sisäelimistä. Ruumiillisesti Sotakone on voimakas eli nostaa noin 10 tonnia.


title: Sotakone

text: Sotakoneella on lapsen mieli, ja hän uskoo joskus liiankin herkästi mitä hänelle sanotaan - mutta jos hän huomaa että asia on toisin, hän onkin täysin anteeksiantamaton! Esimerkiksi kun J. Jonah Jameson Daily Bugle -lehdessään väittää että Hämähäkkimies olisi vaarallinen rikollinen, Sotakone uskoo sen - mutta kun hän kokemuksesta havaitsee että asia on aivan päinvastoin, niin siitä alkaen Jameson ja hänen lehtensä ovat Sotakoneelle pelkkiä valehtelijoita!


title: Sotakone

text: Normaalisti, esimerkiksi lepoaikoina, Sotakone on perushahmossaan eli näyttää mustalta metallisella punk-kampauksella varustetulta komponentti-ihoiselta robotilta. Halutessaan hän voi muuttaa ulkoasunsa ihmisen, eläimen tai esineen kaltaiseksi. Seikkailussa "USKOMATON AIKA" Sotakone muun muassa muuttui siiviksi, jotka kiinnittyivät voimansa menettäneen Stormin selkään jotta tämä pystyi laskeutumaan kattoikkunasta korkeaan tilaan, jossa Selene hyökkäsi muiden Ryhmä-X -läisten kimppuun. Seuranneessa taistelussa Sotakone tuhoutui mutta siirsi voimansa Stormille - joka tartutti viruksen Seleneen ja imi elinvoiman; nyt vangittuna ollut tohtori Outo vapautui ja Kolossin magiaa hallitsevan pikkusisko Illyana Rasputinin avulla pystyi kääntämään aikaa niin, ettei koko Uskomatonta Aikaa tapahtunutkaan - vain keskiössä olleet muistivat sen.


title: Sotakone

text: Tekno-orgaaninen virus tuottaa erikoisia käänteitä sittemmin moniin seikkailuihin.


title: Sasquatch (sarjakuvahahmo)

text: Sasquatch on Marvel-universumin supersankari.


title: Sasquatch (sarjakuvahahmo)

text: Alun perin hän oli kanadalainen fyysikko, tekniikan tohtori Walter Langovski, joka tutki gammasäteilyä McGillin yliopistossa; hän on säteilyfysiikan osaston päällikkö. Erään riskialttiin kokeen yhteydessä hän altistui säteilypurkaukselle, joka muutti hänet Hulkin kaltaiseksi voimaolennoksi; tässä hahmossa hänen ulkomuotonsa on noin kolme metriä pitkä, apinamainen ja oranssikarvainen. Hän säilyttää älynsä muutoksesta huolimatta ja on oppinut hallitsemaan muutosta että se tapahtuu vain hänen halutessaan. Halutessaan muuttua hän lukee tiettyä mantraa, ja henkinen keskittyminen aikaansaa muutoksen, joka on pääosin hormonaalinen. Samalla tavoin hän palaa ihmishahmoonsa. Toisin kuin Hulkin kohdalla, myös hänen vaatteensa muuttuvat eli niistä tulee turkkia. Palatessaan ihmishahmoon vaatteet palaavat ennalleen eivätkä mene riekaleiksi kuten Hulkilla.


title: Sasquatch (sarjakuvahahmo)

text: Siviilihahmossaan Langovski on kaksimetrinen, harteikas vaaleatukkainen mies, jolla on kanadalaisen tyypillinen karski huumorintaju.


title: Sasquatch (sarjakuvahahmo)

text: Sasquatch kuuluu kanadalaiseen Alfa-lentueeseen, joka oli aluksi virallinen mutta myöhemmin budjettisyistä epävirallinen supersankarijoukko.


title: Sasquatch (sarjakuvahahmo)

text:
Voimiltaan hän vastaa aika tarkkaan Hulkia; vielä ei ole selvinnyt, onko Sasquatchilla samankaltainen lisävoimakyky kuin Hulkilla - joka tulee sitä voimakkaammaksi mitä vihaisempi on.
Se tiedetään, että Sasquatch on varsin pitkälti haavoittumaton: hän on kestänyt pitkäaikaisen raskaan konekiväärin tulituksen saamatta naarmuakaan.


title: Agatha Barbara

text: Agatha Barbara () oli Maltan presidentti vuosina 1982–1987. Hän oli ensimmäinen nainen Maltan presidenttinä.


title: Agatha Barbara

text: Barbara syntyi Żabbarissa Maltalla ja kävi peruskoulun pääkaupungissa Vallettassa. Toisen maailmansodan aikana hän toimi pimennysvahtina. 1940-luvun alusta vuoteen 1947 hän työskenteli opettajana, kunnes tuli valittua Maltan parlamenttiin ensimmäisenä naisena Maltan työväenpuolueen edustajana. Parlamentin jäsenenä hän pysyi vuoteen 1981 tullen valituksi kymmenissä peräkkäisissä vaaleissa.


title: Agatha Barbara

text: Hän toimi opetusministerinä 1955–1958, minä aikana hän sai aikaan oppivelvollisuuslain, joka takasi kokopäiväisen opiskelun lapsille. Vuonna 1958 hän joutui 43 päiväksi vankilaan pakkotyöhön lakkovahtina toimimisesta yleislakon aikana.


title: Agatha Barbara

text: Seuraavassa työväenpuolueen hallituksessa hän oli toistamiseen opetusministeri vuosina 1971–1974. Kolmannessa hallituksessaan hänestä tuli työn, kulttuurin ja hyvinvoinnin ministeri. Hän toimi toisinaan myös pääministerin sijaisena. 15:ntenä helmikuuta 1982 parlamentti valitsi hänet Maltan presidentiksi, joka on lähinnä seremoniallinen virka. Virkakauden päätyttyä 1987 hän vetäytyi eläkkeelle synnyinkaupunkiinsa Żabbariin, jossa hän menehtyi kotonaan 2002.


title: Agatha Barbara

text: Agatha Barbaran kunniakseen pystytetty monumentti paljastettiin 23. huhtikuuta 2006 Żabbarissa. Hänen kasvonsa on myös ollut Maltan vanhoissa seteleissä.


title: Lada Toljatti

text: Hokkeinyi klub Lada Toljatti () on jääkiekkoseura Toljattin kaupungista Venäjältä. Sen edustusjoukkue pelasi ylimmällä sarjatasolla KHL:ssä kaudet 2008–2009 ja 2009–2010. Vuonna 2010 se siirtyi talousvaikeuksien takia tasoa alemmas VHL-sarjaan. Joukkue palasi KHL-sarjaan kausiksi 2014–2018. Kauden 2017–2018 päätteeksi seura tiputettiin takaisin VHL-sarjaan, koska KHL halusi vähentää joukkuemääräänsä sarjassa.


title: Lada Toljatti

text: Seura perustettiin nimellä Torpedo vuonna 1976. Se on voittanut Venäjän-mestaruuden vuosina 1994 ja 1996, Euroopan cupin vuonna 1996 ja Continental Cupin vuonna 2006.


title: Alfa-lentue

text:
Alfa-lentue on Marvel Comicsin sarjakuvien kanadalainen supersankarijoukko.
Alfa-lentue syntyi, kun kanadalainen tiedemies James MacDonald huomasi työnantajansa pettäneen häntä; kyberneettisellä kypärällä varustettu jättiläisrobotti olikin tarkoitettu sotaan eikä kaivostyöhön. Toimitusjohtaja John Jaxon pilkkasi häntä uhaten irtisanomisella; James poistui sanomatta mitään.


title: Alfa-lentue

text: Hän antoi ymmärtää alistuvansa - mutta marssikin yöllä kulkulupiensa turvin työpaikalleen, tuhosi kaikki tiedot keksinnöstään ja vei mukanaan kyberneettisen kypärän jota ilman robotti olisi arvoton - hänellä oli yksityinen patentti kypärään.


title: Alfa-lentue

text: Häntä pettänyt toimitusjohtaja John Jaxon sai tämän johdosta potkut. Kotiin palatessaan hän huomasi että vaimo oli jättänyt hänet vieden lapset mukanaan - totellen isänsä eli Jaxonin esimiehen käskyä. Katkeroitunut Jaxon totesi että sen siitä saa kun nai pomonsa tyttären ja yritti ampua itsensä mutta onnistui vain halvaannuttamaan jalkansa.


title: Alfa-lentue

text: Paljon myöhemmin hän yritti kostaa Jamesille.


title: Alfa-lentue

text: Kanadan pääministeri Trudeau kiinnostui Jamesin keksinnöstä; koska oli tiedossa muitakin sopivia henkilöitä, päätettiin perustaa Alfa-lentue, virallinen supersankarijoukkue. James MacDonaldista tuli sen johtaja ja hän rakensi kypärän ympärille yliluonnolliset voimat antavan puvun. Nimekseen hän otti Vartija.


title: Alfa-lentue

text: Muut jäsenet löytyivät yksi kerrallaan: intiaaniheimoinen lääkäri ja taikuri Shamaani, niin ikään intiaanitaikuutta hyödyntävä Lumilintu, mutanttikaksoset Pohjantähti ja Aurora sekä tiedemies Sasquatch. Viimeksi ryhmän näyttäytyessä Aurora ja Sasquatch seurustelivat - asiantila mistä homoseksuaali Pohjantähti ei kaksossiteensä takia pidä ensinkään.


title: Alfa-lentue

text: Lisäksi perustettiin kaksi muuta ryhmää: lähes loppuun valmennetuille uusille tulokkaille tarkoitettu Beta-lentue; siihen kuului viisi jäsentä, jotka olivat lähes valmiita siirtymään alfoihin. Kaksi eli Puck ja Marrina siirtyikin. Merkittävin sivuun jäänyt oli Box; hän on oikeastaan antipainovoiman avulla liikkuva ohjattava robotti, jota käytteli telepaattisen kypärän avulla jalattomana syntynyt yleisnero Richard Bochs. Hän - ainoana Betana - jäi mieluusti sivuun ja keskittyi tekniikan tohtorin väitöstyöhönsä. Muut kaksi katkeroituivat.


title: Alfa-lentue

text: Kolmas ryhmä eli Gamma-lentue oli yksinomaan koulutusosasto; siinä oli neljä jäsentä, ja he vasta harjoittelivat voimiensa käyttöä. He jäivät kokonaan sivuun uudesta Alfa-lentueesta, koska Rhodes totesi että ilman valtion tukea heillä ei ollut resursseja kouluttaa noin pahasti keskeneräistä väkeä.


title: Alfa-lentue

text: Alfa-lentueen ainoaksi menestykseksi jäi Wendigon senhetkisen inkarnaation (Georges Baptiste) vangitseminen ja kirouksen kumoaminen. Tämän jälkeen oppositio ja kitsailevat hallituksen jäsenet yhdessä pakottivat pääministerin lopettamaan ryhmän rahoituksen.


title: Alfa-lentue

text: Paljon myöhemmin, lentueiden tultua hajotetuiksi, sivuun jääneet Beta- ja Gamma-lentueiden jäsenet muodostivat Jaxonin johdolla Omega-lentueen, jonka tarkoituksena oli ennen muuta kostaa Rhodesille, jota Jaxon piti syypäänä onnettomuuksiinsa ja sivuun jääneet lentuelaiset järjestelmän hajottamiseen.


title: Alfa-lentue

text: Kosto onnistui osittain: James MacDonald kuoli pukunsa oikosulkuun menneen voimanlähteen räjähtäessä mutta Boxin hallintaansa anastanut Jaxon sai Jamesin lähettämänä vastaiskuna suoran telepaattisen sähköiskun, joka ajoi hänet näin näkymin pysyvästi koomatilaan.


title: Alfa-lentue

text: Tuhoisa oikosulku oli juuri aiheutunut siitä, että James iski Boxia voimanlähteensä suoralla kosketuksella; se vaikutti odotetusti, mutta James ei ulkopuolisen häiriön johdosta ehtinyt irrottaa ajoissa oikosulkuun mennyttä ja nopeasti kriittiseksi muuttuvaa voimanlähdettään.


title: Alfa-lentue

text: Bochs sai tuhoutuneen Boxin takaisin ja erään telekineettisen tulokkaan avulla aikoo rakentaa sen uudelleen - ja nyt sellaiseksi, että se tottelisi vain hänen aivoaaltojaan.


title: Alfa-lentue

text: Tämä kehityskulku on nähty Suomessa vain alkuosaltaan eli rakentajien keskusteluna - lähinnä Bochsin ohjeina uudelle kumppanilleen - uuden Boxin toimintaa ei ole vielä suomeksi nähty.


title: Orsk

text: Orsk () on kaupunki ja rautatielinjojen risteyspaikkakunta Orenburgin alueella Etelä-Uralilla Uraljoen varrella. Kaupungissa oli vuoden 2010 väestönlaskennan mukaan 239 800 asukasta.


title: Orsk

text: Orsk perustettiin venäläisten tutkiessa etelä-Uralia. Ensimmäisen asutuksen perusti Ivan Kirillovin retkikunta 1735 linnoitukseksi Preobraženskaja-vuorelle Jaikjoen (Uralin) vasemmalle rannalle. Linnoitus muodosti Venäjän valtakunnan rajan ja oli tulliasema kaupankäynnissä Kazakstanin ja Aasian kanssa. Vuonna 1740 alkuperäinen Orenburgin väestö siirtyi jokea alajuoksulle päin. Or-joen suulle jäänyt asutus sai nimen Orsk. Kaupunginoikeudet se sai 1865. Kaupunki alkoi kasvaa varsinaisesti vasta 1870-luvulla.


title: Orsk

text: Venäjän sisällissodan aikana se vaihtoi omistajaa neljästi eri puolten välillä. 1930-luvulla kaupunkia alettiin teollistaa alueen runsaiden mineraalivarojen varassa.


title: Lumilintu

text: Lumilintu on kanadalainen Marvel Comicsin sarjakuvissa toimiva supersankari, Alfa-lentueen jäsen.


title: Lumilintu

text: Alun perin hän oli - ja on siviilissä edelleen - armeijan sihteeri, korpraali Anne Sloan. Hänessä on Kanadan intiaanien verta äidin puolelta ja hän on perinyt osuutensa intiaanitaikuudesta. Ulkoisesti hän on vaalea, keskikokoinen ja hyvin kaunis nainen.


title: Lumilintu

text: Teini-ikäisenä hän huomasi pystyvänsä hyödyntämään perimäänsä taikakykyä; eräs vanha shamaani opetti hänelle tärkeän hallinnan, jossa hän sitoutui Kanadan maaperään eli hän ei sen koommin voisi poistua maan rajojen ulkopuolelle. Vastapainoksi hän sai yliluonnollisia kykyjä: muuttuessaan tahdonvoimallaan Lumilinnuksi hän pystyy lentämään käsiinsä liittyneiden siipien avulla, joskin tärkein kyky on muodonmuuttaja: hän pystyy muuttumaan arktiseksi eläimeksi - jääkarhuksi, hylkeeksi, ahmaksi, tunturipöllöksi, mieluiten näiden albiinoversioksi.


title: Lumilintu

text: Kyky tekee hänestä joustavan ja voimakkaan, joskin vaarana on oman tahdon menettäminen; näin kävikin kerran, kun hän taisteli albiinoahmana Wendigoa vastaan; voiton jälkeen hän ei pystynytkään irtautumaan ahman villistä luonnosta, mutta Wolverine auttoi: hän puhui muuttuneelle Lumilinnulle koko villin ja vapaan sielunsa voimalla - ja lopulta lumous murtui. Ihmishahmoon palannut Lumilintu itki Wolverinen olkaa vasten ja tämä lohdutti häntä suoraviivaiseen tapaansa.


title: Lumilintu

text: Kohtaus päättyi siihen, kun ihmismuotoon palautettua Wendigoa vietiin lentokoneeseen pidätettynä; tätä tehtäessä Lumilintu mietti itsekseen: rakastaako hän Wolverinea? Varmaa vastausta hän ei pystynyt itselleen antamaan - ja tässä pisteessä näiden kahden suhde on edelleen. Ainoa varma on molemmin puoleinen syvä kunnioitus.


title: Lumilintu

text: Lumilintu menetti muodonmuutos- ja lentokykynsä joutuen kuoleman kieliin, kun Loki avasi maagisen lähteen antaakseen uudet mahtivoimat Alfa-lentueen ja Ryhmä-X:n jäsenille. Nämä innostuivat aluksi, mutta pian huomattiin mikä oli haaveiden täyttymisen hinta: luovuus kuoli ja toteuttamaan pystyi vain sellaista mitä oli jo keksinyt. Samoin maagiset olennot - Lumilintu, tohtori Outo, Shamaani - alkoivat hitaasti menehtyä. Wolverine huomasi tämän ensimmäisenä ja lopulta muutkin; Kolossi olisi ehdottomasti halunnut jatkaa, koska hänet oli kasvatettu uskomaan että monen etu ylittää muutaman; hän sanoi että mitä siitä vaikka jotain menetettäisiin kun tilalle tulisi esimerkiksi nälänhädän ja sairauksien pysyvä häviäminen! Hänetkin lopulta saatiin uskomaan, että hinta siitä olisi liian kova. Poika vakuuttui kun hänelle muistutettiin, että tuskin umpikiero pahuuden jumala Loki hyväntekeväisyyttään lähteen oli avannut - kuten ei ollutkaan; hänen tarkoituksensa oli raivata taikuus maan päältä jotta pystyisi estämään supersankarien puuttumisen hänen juonitteluihinsa Asgardissa.


title: Lumilintu

text: Loki raivostui huomatessaan juonensa luhistuvan ja yritti pakottaa sankarit pysymään mukana, mutta lähteen avanneet Universumin vanhimmat pakottivat hänet takaisin riviin: jos muut eivät halunneet käyttää maagista lähdettä - se olisi heidän oma valintansa.


title: Lumilintu

text: Lähde hylättiin ja vaikutukset katosivat; kiitollinen Lumilintu muuttui takaisin tunturipöllöksi ja jatkoi keskeytynyttä matkaansa.


title: Riilahden meritaistelu

text: Riilahden meritaistelu ( (); (suom. "Hankoniemen meritaistelu") tai "Slaget vid Rilax" (suom. "Riilahden taistelu")) oli suureen Pohjan sotaan sisältynyt meritaistelu, joka käytiin Ruotsin ja Venäjän laivastojen välillä Hankoniemen (, josta johd. aik. ) pohjoispuolella sijaitsevassa Riilahdessa vuonna 1714. Taistelu oli Venäjän Itämeren laivaston ensimmäinen merkittävä voitto.


title: Riilahden meritaistelu

text: Ruotsin avomerilaivastolla oli vaikeuksia liikkua tyvenen vuoksi, ja tämän vuoksi venäläiset kaleerit saivat etulyöntiaseman. Venäläisillä oli myös huomattava ylivoima. Ainoat alukset, jotka saatiin estämään venäläisten rynnäkköä, olivat 18 tykillä varustettu tykkiproomu "HMS Elefanten" (kontra-amiraali Nils Ehrenskjöldin lippulaiva), kaleerit "Örnen", "Tranan", "Gripen", "Laxen", "Geddan" ja "Valfisken" sekä saaristolaisveneet "Flundran", "Mörten" ja "Simpan".


title: Riilahden meritaistelu

text: Kaleereissa oli vain kaksi isompaa keulatykkiä ja runsaasti pienempiä niin sanottuja nikhakoja. "Örnenin" keulatykit olivat 36-naulaiset eli osaston suurimmat, muissa kaleereissa oli 18-naulaiset tykit. Lippulaiva hinattiin kaleerien voimin ahtaan salmen suulle, kaleerit ryhmittyivät sen ympärille ja salmi tukittiin upottamalla sen ahtaimpaan kohtaan suurin saaristolaisveneistä. Taistelu kesti koko päivän, mutta auringon laskiessa ruotsalaiset kaleerit oli upotettu tai vallattu ja "Elefantenkin" joutunut venäläisten haltuun. Venäläiset kunnostivat aluksen ja takiloivat sen uudelleen kolmimastokuunariksi. Venäläisten omatkin tappiot olivat raskaat.


title: Riilahden meritaistelu

text: Venäjän laivastossa on lähes aina ollut taistelun mukaan nimetty laiva. Merkittävimpiä olivat vuonna 1908 tilatut "Gangut"-luokan taistelulaivat. Pietarin keskustassa on taistelun mukaan nimetty katu, Gangutskaja ulitsa. Venäjän laivaston päivää vietetään heinäkuun viimeisenä sunnuntaina voiton muistoksi.Suomen laivastossa taistelun mukaan on nimetty miinalaiva "Riilahti".


title: Riilahden meritaistelu

text: 200. vuosipäivänä julkaistiin hopeinen juhlaraha, jota painettiin 30 300 kappaletta.


title: Riilahden meritaistelu

text: 300. vuosipäivän kunniaksi Turussa järjestettiin The Gangut Regatta tapahtuma jossa näyteltiin Riilahden meritaistelu Suomen Purjelaivasäätiön vetämänä.


title: Hallan satama

text: Hallan satama on Kotkassa Hallan saarella sijaitseva UPM-Kymmene Oyj:n omistama yksityinen teollisuussatama, jossa on kaksi laituripaikkaa. Satama on vain UPM:n oman liikenteen käytössä. Hallan sataman edustan vesialue kuuluu kuitenkin Hamina-Kotkan satamaan.


title: Hallan satama

text:
UPM on suunnitellut tekevänsä satamasta yksityisen yleisen sataman, jolloin se voisi välittää kaikkea sataman olosuhteisiin soveltuvaa liikennettä.
Satamaan on johtanut myös rautatie, joka on purettu. Sen uudelleenrakentamisesta on keskusteltu.


title: Öskemen

text: Öskemen eli Ust-Kamenogorsk (, ) on kaupunki Kazakstanissa ja Itä-Kazakstanin alueen pääkaupunki. Vuoden 2012 alussa kaupungissa arvioitiin asuvan runsas 309 000 henkeä.


title: Öskemen

text: Kaupunki perustettiin "Ust-Kamennaja" -nimellä linnoitukseksi ja kauppa-asemaksi Irtyš- ja Ulbajokien yhtymäkohtaan vuonna 1720. Kaupunki kehittyi suureksi kaivos- ja metallurgiseksi keskukseksi neuvostoaikoina. Tärkeimmät kaivannaiset ovat kupari, hopea, sinkki ja lyijy. Kaupungissa on satama Irtyšjoen varrella; lähistöllä on suuri vesivoimala.


title: Öskemen

text: Oheinen taulukko kuvaa Ust-Kamenogorskin väkiluvun kehitystä väestönlaskentojen kautta. Vuoden 1840 arvo on Venäjän imperiumin kaupunkeja kuvaavasta tilastosta, eikä ole varsinaisen väestönlaskennan arvo. Ensimmäinen koko silloisen valtakunnan kattanut väestönlaskenta tehtiin vuonna 1897. Myöhemmät laskennat ovat Neuvostoliiton ja Kazakstanin tasavallan aikana. (Toistaiseksi laskentojen 1926 ja 1939 arvot uupuvat).


title: Öskemen

text: Kaupunkiin johtaa eurooppatie E40. Siellä on Kazakstanin rautateiden sivuradan asema ja lentoasema.


title: Öskemen

text: Kaupungin nykyisin Venäjän Vysšaja ligassa pelaava jääkiekkojoukkue Kaztsink-Torpedo on ollut useiden NHL-kuuluisuuksien kuten Evgeni Nabokov, Nik Antropov, Vitali Kolesnik, Konstantin Puškarev ja Aleksandr Perežogin kasvattaja.


title: Kurt Daluege

text: Kurt Daluege (15. syyskuuta 1897 – 24. lokakuuta 1946) oli toisen maailmansodan aikaan natsi-Saksan SS-upseeri (), Valtakunnan pääturvallisuusvirasto RSHA:n korkea-arvoinen johtaja ja poliisijoukkojen kenraalieversti. Daluege toimi Böömin ja Määrin protektoraatin kuvernöörinä saksalaisten miehittämässä Tšekkoslovakiassa.


title: Kurt Daluege

text: Kurt Daluege syntyi preussilaisen virkamiehen perheeseen pienessä Ylä-Sleesian kaupungissa Kreuzburgissa.


title: Kurt Daluege

text:
Daluege liittyi Saksan armeijaan 1916 ja palveli 7. Garde-West-rykmentissä. Palvellessaan ensimmäisen maailmansodan aikana länsirintamalla Daluege haavoittui useita kertoja. Hän sai sotapalvelustaan useita kunnianosoituksia.
Sodan jälkeen Daluege ei monien muiden tavoin sopeutunut siviilielämään. Hän toimi johtajana kotiseutunsa Ylä-Sleesian veteraanien sotilaallisessa "Selbstschutzes Oberschlesienin (SSOS)"-järjestössä (), ja otti osaa taisteluun puolalaisia vastaan. Vuonna 1921 Daluegesta tuli "Roßbachin Freikorpsin" aktiivinen jäsen, samalla kun hän opiskeli insinööriksi Berliinin teknillisessä yliopistossa.


title: Kurt Daluege

text: Kaksi vuotta myöhemmin 1923 Daluege liittyi Saksan kansallissosialistiseen työväenpuolueeseen ja 1926 puolueen SA:han, jolloin Daluegesta tuli aluejohtaja () Joseph Goebbelsin varamies, Berliinin aluejohtaja ja puolueen aluejohtajan varamies. Heinäkuussa 1930 hän liittyi Adolf Hitlerin toivomuksesta puolueen taistelujärjestö SS:ään, jolloin hänestä tuli arvoltaan "SS-Oberführer". Hänen päätehtävänään oli vakoilla SA:ta ja kansallissosialistisen puolueen vastustajia.


title: Kurt Daluege

text: Vuonna 1932 Daluege nimitettiin kansallissosialistisen puolueen edustajaksi Preussin parlamenttiin ja marraskuussa 1932 hänet valittiin myös Berliinin valtiopäiville, missä hänellä oli paikka vuoteen 1945. Samaan aikaan Hermann Göring nimitti hänet Preussin sisäministeriöön poliisijohtajaksi. Vuonna 1936 koko Saksan poliisilaitos järjestettiin uudestaan sisäministeriön alaisuuteen ja Daluegesta tuli Saksan järjestyspoliisin johtaja.


title: Kurt Daluege

text: Toisen maailmansodan aikana Daluege vastasi myös Hitlerin ja muiden korkea-arvoisten puolueen jäsenten turvallisuudesta. Hän komensi poliisivoimia sodan loppuun saakka ja yleni "SS-Oberstgruppenführeriksi" ja poliisin kenraalieverstiksi. Reinhard Heydrichin salamurhan jälkeen Daluegesta tuli myös Böömin ja Määrin kenraalikuvernööri. Virassaan Daluege antoi käskyn Böömin Lidicen ja Ležákyn kylien tuhoamiseen ja asukkaiden surmaamiseen.


title: Kurt Daluege

text: Toukokuussa 1943 Daluege sai sydänkohtauksen ja sairastui vakavasti. Elokuussa hänet vapautettiin kaikista viroistaan ja hän eli sodan loppuun asti natsihallinnolta saamansa omaisuuden turvin.


title: Kurt Daluege

text: Toukokuussa 1945 yhdysvaltalaiset sotilaat pidättivät Daluegen Lyypekissä ja häntä säilytettiin Nürnbergin vankilassa aina syyskuuhun 1946, jolloin hänet luovutettiin Tšekkoslovakiaan ja hän sai Prahassa sotarikoksista kuolemantuomion. Kurt Daluege teloitettiin hirttämällä 24. lokakuuta 1946.


title: Soma (australialainen yhtye)

text: Soma oli australialaisten David Thrussellin ja Pieter Bourken elektronista musiikkia soittanut yhtyekokoonpano, joka julkaisi useita albumeja 1990-luvulla. Yhtyen viimeisin levy, "My Ancient Vihmaana", julkaistiin vuonna 2001. Yhtye itse kuvasi musiikkiaan elektronisen musiikin hedelmäsalaatiksi, joka yhdistelee jatkuvasti muuttuvalla tavalla akustisia ja elektronisia elementtejä.


title: Ilse Zielstorff

text: Ilse Zielstorff (s. 30. syyskuuta 1935 Berliini) on saksalainen näyttelijä ja näyttelijä Rolf Schimpfin vaimo. He menivät naimisiin vuonna 1970. He asuvat Münchenissä. Zielstorff on näytellyt jo 1950-luvulta lähtien.


title: Augustuksen forum

text: Augustuksen forum eli "Forum Augustum" oli keisari Augustuksen rakennuttama forum. Se oli toinen niin sanotuista keisariforumeista. Forumin keskeisin rakennus oli Mars Ultorin temppeli, jonka Octavius oli vannonut rakentavansa Filippoin taistelussa. Itse forum valmistui ennen temppeliä, mutta kummatkin vihittiin käyttöön vuonna 2 eaa. Augustus antoi pystyttää forumille kaikkien roomalaisten triumfaattoreiden pronssiset patsaat.


title: Augustuksen forum

text: Augustuksen forum oli 125 metriä pitkä ja 90 leveä.


title: Augustuksen forum

text: Vuonna 19 jaa. Tiberius rakennutti Mars Ultorin temppelin kummallekin puolelle riemukaaret Drusuksen ja Germanicuksen germaaneja vastaan saavuttamien voittojen kunniaksi.


title: Työperäinen stressi

text: Työperäinen stressi on ensimmäinen askel kohti työuupumusta ja masennusta sekä fyysisiä sairauksia. Työperäistä stressiä ei luokitella ammattitaudiksi, mutta se on Euroopan unionissa selkäsairauksien jälkeen toiseksi yleisin työperäinen terveysongelma. Vuonna 2000 siitä kärsi 28 prosenttia unionin alueen työntekijöistä eli yli 41 miljoonaa ihmistä. Neljännes työstä johtuvista sairauspoissaoloista on stressin aiheuttamia.


title: Työperäinen stressi

text: Työstressi voi aiheutua monesta eri asiasta. Työpaikalla vallitsevat huonot vuorovaikutussuhteet ovat yksi suuri stressin aiheuttaja. Jos työntekijä kokee, ettei pysty kommunikoimaan esimiehen kanssa tai ettei saa tukea ratkaisuihinsa, hän saattaa stressaantua. Myös kotiolot vaikuttavat työhön. Koti ja työ parhaassa tapauksessa tukevat toisiaan ja antavat positiivisista jaksamista molempiin, mutta paineet kotona vaikuttavat työhön ja päinvastoin. Työn aikatauluttaminen saattaa stressata. Jos työpäivät venyvät tai niistä ei ole mahdollista joustaa, työntekijä kuormittuu.


title: Työperäinen stressi

text: Työympäristö voi olla stressaava fyysisessä mielessä. Liiallinen melu tai huonot työasennot aiheuttavat stressiä. Yksitoikkoinen tai epämiellyttävä työ ovat stressin aiheuttajia. Merkittävä stressiä aiheuttava tekijä on liian vähäinen mahdollisuus vaikuttaa päätöksentekoon.


title: Työperäinen stressi

text: Hyvinvointi on kokonaisvaltainen kokemus. Se sisältää tyytyväisyyden työhön, perheeseen ja yleisesti elämään. Yksilön pitää hyväksyä itsensä ja asennoitua positiivisesti. Yksi tärkeä osa työhyvinvointia on koherenssi eli elämänhallinnan tunne. Se koostuu kolmesta osa-alueesta: ymmärrettävyyden, hallittavuuden ja mielekkyyden kokemuksista. Ymmärrettävyydellä tarkoitetaan sitä, että ihminen kykenee hahmottamaan tilanteen kokonaisuutena eikä vain erillisinä tapahtumina. Hallittavuus on uskoa asioihin ja tapahtumiin vaikuttamisesta. Mielekkyys syntyy, jos tapahtumat koetaan kiinnostaviksi ja haasteellisiksi.


title: Työperäinen stressi

text: Koherenssin terveyttä edistävä vaikutus perustuu tehokkaaseen stressinkäsittelykykyyn. Vahva koherenssi vähentää stressi- ja uupumusoireita sekä sairauspoissaoloja. Se myös vaimentaa työn haitallisia terveysvaikutteita.


title: Työperäinen stressi

text: Parhaimmassa tapauksessa työ edistää yksilön henkistä hyvinvointia. Sen vuoksi työhyvinvointiin pitää panostaa. Työterveyshuollon lisäksi esimiesasemassa olevien tulisi edistää työyhteisön tiedonkulkua ja vuorovaikutusta. Palautteen annon pitäisi kulkea molempiin suuntiin, ja työntekijän pitäisi pystyä kertomaan ongelmistaan työnjohdolle.


title: Työperäinen stressi

text: Työperäinen stressi on ehkäistävissä. Sen vähentämiseen panostaminen on taloudellisin vaihtoehto yrityksille. Lisäksi työterveyslaki määrää, että jokaisella yrityksellä pitää olla työsuojelun toimintaohjelma. Tärkein lähtökohta stressin ehkäisyssä on asiaan sitoutuminen ja työpaikan kaikkien tahojen tasapuolinen huomioiminen. Aluksi pitää tunnistaa vaaratekijät, sitten selvittää, keneen ne voivat vaikuttaa, ja kolmanneksi, mitä niille on tehtävissä.


title: Työperäinen stressi

text: Jos työorganisaatiossa ilmenee kiusaamista tai kurinpidollisia ongelmia, työntekijät voivat varmasti pahoin. Työaikojen laiminlyönti ja runsaat poissaolot sekä henkilökunnan runsas vaihtuvuus ovat myös selviä ongelmien ilmenemismuotoja.


title: Työperäinen stressi

text: Tuotteiden tai palveluiden heikentynyt laatu tai lisääntyneet ongelmat kielivät työntekijöiden stressistä. Huomattava lisäys ylityökorvauksien määrässä tai terveydenhoitokuluissa kertovat, että jotain pitäisi tehdä.


title: Työperäinen stressi

text: Henkilötasolla ongelmista viestivät lisääntynyt päihteiden käyttö ja käyttäytymisvaikeudet. Psyykkiset ongelmat, kuten masennus, univaikeudet ja keskittymisvaikeudet, ovat merkkejä vakavammista ongelmista työpaikalla.


title: Työperäinen stressi

text: Työntekijä on palautunut edellisestä työrupeamasta, kun hän kokee olevansa valmis uusiin haasteisiin. Tähän voi vaikuttaa hyvin paljon itse esimerkiksi jättämällä työasiat työpaikalle, mikäli se vain suinkin on mahdollista. Työasioiden unohtaminen edes hetkeksi edistää palautumista.


title: Työperäinen stressi

text: Työstressi voi altistaa masennukselle työssä ollessa, mutta sama voi tapahtua vielä työuran jälkeen. Stressi ja masennus voivat vaikuttaa myös diabeteksen kehittymiseen joko suoraan tai välillisesti heikentyneiden elämäntapojen kautta, ja tutkijat peräänkuuluttavat mielenterveyden ongelmiin puuttumista myös diabeteksen ehkäisyssä.


title: Grant Show

text: Grant Alan Show (s. 27. helmikuuta 1962 Detroit, Michigan) on yhdysvaltalainen näyttelijä.


title: Grant Show

text: Show tunnetaan roolistaan "Melrose Placen" Jake Hansonina, jota hän näytteli vuosina 1992–1997. Show on esiintynyt myös muun muassa draamasarjoissa "Swingtown" (2008) ja "Devious Maids" (2013−2016).


title: Grant Show

text: Vuodesta 2017 lähtien Show on esittänyt Blake Carringtonia "Dynastia"-sarjassa, joka perustuu 1980-luvun samannimiseen saippuasarjaan. Alkuperäisessä "Dynastiassa" hahmoa esitti John Forsythe.


title: Grant Show

text: Show on ollut mukana myös monissa televisioelokuvissa, kuten elokuvissa "Petollinen valinta" ja "Between Love and Honor". 1990-luvun alussa Show’ta harkittiin "Thelma ja Louise" -elokuvaan, mutta rooliin valittiin lopulta Brad Pitt.


title: Grant Show

text: Show meni naimisiin malli Pollyanna McIntoshin kanssa 17. heinäkuuta 2004. Hän harrastaa golfia, moottoripyöräilyä ja autokilpailuja, joissa hän on myös voittanut palkintoja.


title: Kiintymyssuhde

text: Kiintymyssuhde on lapsen ja hänen huoltajansa (yleensä äidin) välinen tunnesuhde, joka syntyy lapsen ja aikuisen välisestä vuorovaikutuksesta. Lapsi muodostaa ensimmäisen suhteensa äitiin tai muuhun häntä ensisijaisesti hoitavaan henkilöön. Kun lapsen tarpeet huomataan ja niihin reagoidaan oikein ja nopeasti, vauva oppii luottamaan aikuiseen ja hänelle syntyy turvallinen olo.


title: Kiintymyssuhde

text: Lapsuudessa luodut kiintymyssuhteet vaikuttavat merkittävästi lapsen persoonallisuuden kehitykseen, itsetuntoon, minäkuvaan ja siihen, miten hän aikuisena luottaa muihin ihmisiin.


title: Kiintymyssuhde

text: Kiintymyssuhteita on neljänlaisia; turvallisesti, välttelevästi, vastustavasti ja ristiriitaisesti kiintyneitä.


title: Kiintymyssuhde

text:
Turvallinen kiintymyssuhde, jossa lapsen tarpeet on huomioitu, ja lapsen ja vanhemman välinen suhde on toimiva. Lapsi luottaa siihen, että vanhempi on saatavilla jos lapsi tarvitsee tätä.
Turvallisesti kiintynyt lapsi on aikuisena tasapainoinen, avoin ja luottavainen ja hän luo onnistuneita ihmissuhteita.


title: Kiintymyssuhde

text:
Turvaton kiintymyssuhde, jossa lapsi välttelee tarvitsevuutta, koska on oppinut äidin läsnäolon ja saatavuuden olevan epävarmaa. Turvattomasti kiintynyt lapsi voi olla kiintynyt joko takertuvasti, välttelevästi tai pelokkaasti.
Turvattomasti kiintynyt lapsi pelkää aikuisena hylätyksi tulemista ja välttelee siksi läheisiä ihmissuhteita.


title: Kiintymyssuhde

text: Vauvan ja äidin välistä kiintymyssuhdetta on tutkittu ns. vierastilanne-menetelmällä. Tutkimuksessa katsottiin miten lapsi reagoi joutuessaan eroon äidistään ja miten hän suhtautuu äitiin kun tämä tulee takaisin.


title: Bruce Lockhart

text: Sir Robert Hamilton Bruce Lockhart (2. syyskuuta 1887 Anstruther, Fife, Skotlanti – 27. helmikuuta 1970) oli brittiläinen toimittaja, diplomaatti, kirjailija, vakooja ja jalkapalloilija.


title: Bruce Lockhart

text: Lockhart liittyi nuorena Britannian ulkoministeriön palvelukseen ja ennen ensimmäistä maailmansotaa hänet lähetettiin varakonsuliksi Moskovaan Venäjälle. Siellä työskennellessään hän pelasi jalkapalloa Moskovan lähellä sijainneen englantilaisomisteisen Morozovin puuvillatehtaan joukkueessa. Lockhart pelasi jalkapalloa enimmäkseen vuonna 1912, jolloin joukkue voitti Moskovan liigamestaruuden. Hänen veljensä John Lockhart pelasi rugbya Skotlannin maajoukkueessa.


title: Bruce Lockhart

text: Lockhart oli Britannian Moskovan-pääkonsulina helmikuun vallankumouksen puhjetessa 1917, mutta hän lähti Venäjältä ennen lokakuun vallankumousta samana vuonna. Hän palasi Neuvosto-Venäjälle tammikuussa 1918 pääministeri Lloyd Georgen ja ministeri Alfred Milnerin lähettämänä Ison-Britannian hallituksen edustajana. Lockhart kysyi uuden neuvostohallituksen kantaa japanilaisten kulkemiseen Venäjän halki taisteluun Saksaa vastaan itärintamalle, mutta sai kieltävän vastauksen. Vuonna 1918 Lockhart ja kuuluisa brittiläinen agentti Sidney Reilly pidätettiin epäiltyinä bolševikkien johtajan Vladimir Leninin murhayrityksestä. Lockhart oli vangittuna Neuvosto-Venäjällä ja hänet tuomittiin kuolemaan, mutta hänet vaihdettiin ”salaisten agenttien” vaihtokaupassa venäläisen diplomaatti Maksim Litvinovin kanssa ja palautettiin kotimaahansa.


title: Bruce Lockhart

text: Lockhart kirjoitti kokemuksistaan omaelämäkerrallisen teoksen "Memoires of British Agents" vuonna 1934.


title: Bruce Lockhart

text: Toisen maailmansodan aikana Lockhart oli komentajana brittiläisen propagandan järjestämisessä vihollista vastaan. Hän oli myös brittiläinen yhteysviranomainen Edvard Benešin johtaman Tšekkoslovakian pakolaishallituksen luona. Sodan jälkeen hän jatkoi kirjoittamista, luennoimista ja BBC:n radio-ohjelmien lähettämistä Tšekkoslovakiaan yli kymmenen vuoden ajan.


title: Bruce Lockhart

text: Lockhart kuoli 83-vuotiaana vuonna 1970.


title: Feldt

text: Feldt voi tarkoittaa seuraavia henkilöitä:


title: Gustav Brunner

text: Gustav Brunner (s. 12. syyskuuta 1950) on itävaltalainen Formula 1 -autojen suunnittelija.


title: Gustav Brunner

text: Hänen uransa Formula 1:ssä alkoi vuonna 1978, kun hän toimi saksalaisen ATS -tallin suunnittelijana. Brunner lähti tallista kuitenkin lyhyen yhteistyön jälkeen, mutta palasi takaisin vuonna 1981. Tallin lopetaessa toimintansa vuonna 1984, Brunner siirtyi brittiläisen RAM -tallin suunnittelijaksi. Hänen suunnittelemansa RAM 03 -auto osoittautui kuitenkin epäluotettavaksi, sillä se selviytyi 23 startista vain 4 kertaa maaliin saakka.


title: Gustav Brunner

text: Ferrari palkkasi Brunnerin suunnittelemaan kauden 1987 F1/87 -autoaan, jolla Gerhard Berger pystyi kahteen osakilpailuvoittoon kauden aikana. Brunner joutui väistymään Ferrarilta, kun talli palkkasi uudeksi suunnittelijakseen britti John Barnardin. Entisen ATS -tallin omistaja Günther Schmidt oli perustamassa uutta Rial -tallia, jonka suunnittelijaksi Brunner siirtyi kaudelle 1988. Yhteistyö kuitenkin katkesi kauden jälkeen ja Brunner siirtyi Zakspeed -tallin palvelukseen 1989, jossa taloudelliset vaikeudet astuivat esiin ja tallin toiminta lopetettiin. Vuodet 1990-1992 Brunner työskenteli Leyton House nimisessä tallissa, joka sekin joutui vetäytymään F1:stä rahojen loputtua.


title: Gustav Brunner

text: Leyton Housen jälkeen Brunner työskenteli kaudella 1993 Minardin F1-tallissa, jossa hän vastasi M193 -auton suunnittelusta. Hän siirtyi kesken kauden takaisin Ferrarille, jossa työskenteli seuraavat viisi vuotta ja palasi keväällä 1998 Minardin tekniseksi johtajaksi. Japanilainen autonvalmistaja Toyota perusti oman F1 -tallinsa ja kaappasi Brunnerin Minardilta kesällä 2001. Brunner suunnitteli autoja Toyotalle neljän vuoden ajan, kunnes lähti tallista vuonna 2005.


title: Luo Xuejuan

text: Luo Xuejuan (, " Luó Xuějuān", 26. tammikuuta 1984, Hangzhou, Zhejiang) on kiinalainen entinen uimari ja olympiavoittaja, joka oli erikoistunut rintauintiin. Hän on 167 senttimetriä pitkä ja painaa 61 kilogrammaa.


title: Luo Xuejuan

text: Luo aloitti uinnin harrastuksena seitsemän vuoden ikäisenä, vuonna 1991, koska hänen vanhempansa ajattelivat, että uintiharjoitteet tekisivät hennosta tytöstä hieman vahvemman. Vuonna 2000 Luo voitti Kiinan mestaruuden 100 metrin rintauinnista vain 16-vuotiaana. Hänet valittiin edustamaan Kiinaa kesäolympialaisiin Australian Sydneyyn, jossa hän selvitti tiensä 200 metrin rintauinnin finaaliin, sijoittuen finaalin viimeiseksi eli kahdeksanneksi.


title: Luo Xuejuan

text: Vuonna 2001 Luo osallistui Japanin Fukuokassa järjestettyihin pitkän radan MM-kilpailuihin. Hän voitti kyseisissä kilpailuissa 50 ja 100 metrin rintauinnit, ja sijoittui kolmanneksi 200 metrin rintauinnissa sekä 4 × 100 metrin sekauintiviestissä yhdessä joukkuetoveridensa kanssa. Hän osallistui myös kahta vuotta myöhemmin Espanjan Barcelonassa järjestettyihin pitkän radan MM-uinteihin, voittaen jälleen 50 ja 100 metrin rintauinnit. Hän voitti myös kolmannenkin kullan, sillä Kiinan naisten sekauintiviestijoukkue voitti 4 × 100 metrin sekauintiviestin uudella kilpailuennätyksellä. Pitkän radan arvokilpailuiden välissä Luo oli osallistunut vuonna 2002 Venäjän Moskovassa järjestettyihin lyhyen radan MM-kilpailuihin. Näistä kilpailuista Luo nappasi hopean ja kaksi pronssia. Samana vuonna Luolla oli neljän päivän ajan 50 metrin rintauinnin maailmanennätys hallussaan. Hän oli myös edellisenä vuonna ehtinyt hallita kyseisen matkan ME-aikaa muutaman tunnin ajan.


title: Luo Xuejuan

text: Vuonna 2004 Luo osallistui kesäolympialaisiin Kreikan Ateenassa. Hän selvitti tiensä 100 metrin rintauinnin finaaliin, ja voitti sen uudella olympiaennätyksellä 1.06,64, ennen australialaiskaksikkoa Brooke Hanson–Leisel Jones.,


title: Luo Xuejuan

text: Olympialaisten jälkeen syksyllä 2004 Luo osallistui lyhyen radan MM-kilpailuihin Yhdysvaltojen Indianapolisissa. Hän sijoittui 50 metrin rintauinnissa viidenneksi. Hän lähti vielä puolustamaan mitalejaan vuoden 2005 pitkän radan MM-uinteihin Kanadan Montréaliin, mutta putosi mitalien ulkopuolelle, sijoittuen 50 metrin rintauinnissa seitsemänneksi ja sadalla metrillä neljänneksi. Vuoden 2006 heinäkuussa Luo erotettiin Kiinan maajoukkueesta, syyksi kerrottiin hänen harjoitusmotivaationsa laskun. Tammikuussa 2007 Luo ilmoitti, ettei osallistu Australian Melbournessa järjestettäviin pitkän radan MM-uinteihin terveysongelmiensa vuoksi. 30. tammikuuta 2007 Luo ilmoitti lopettavansa uransa 23-vuotiaana sydänongelmien vuoksi., Hänelle oli tehty edellisen vuoden joulukuussa sydänleikkaus.


title: Länsimetsän koulu

text: Länsimetsän koulu on alakoulu, joka toimii Gerbyssä noin 5 kilometriä Vaasan keskustasta. Koulussa on noin 330 oppilasta.


title: Länsimetsän koulu

text: Koulu aloitti toimintansa tammikuussa 1999. Aluksi koulussa toimi suomenkieliset ensimmäinen ja toinen luokka sekä ruotsinkielinen Gerby skolan, joka muutti omiin tiloihin saman vuoden syksyllä. Suomenkielisen opetuksen lisäksi koulussa annetaan kielikylpyopetusta ruotsiksi 1. ja 2. luokalla.


title: Länsimetsän koulu

text: Koulun rehtorina toimii Matti Autio.


title: Kansainväliset filosofian olympialaiset

text: Kansainväliset filosofian olympialaiset (, IPO) on kansainvälinen lukiolaisten filosofiakilpailu, jonka järjestää FISP (Fédération Internationale des Sociétés de Philosophie) ja jota tukee UNESCO. Kilpailun perustivat bulgarialaiset, puolalaiset, romanialaiset, saksalaiset ja turkkilaiset filosofian opettajat vuonna 1993.


title: Kansainväliset filosofian olympialaiset

text: Kilpailuun osallistuvilla opiskelijoilla on neljä tuntia aikaa kirjoittaa filosofinen essee, jonka aihe valitaan neljästä vaihtoehdosta. Essee on kirjoitettava muulla kuin omalla äidinkielellä.


title: Kansainväliset filosofian olympialaiset

text: Suomalaisten paras sijoitus filosofian olympialaisissa on kulta (Sarri Nironen, 2009).


title: Mars Ultorin temppeli

text: Mars Ultorin temppeli () oli keisari Augustuksen rakennuttama temppeli. Augustus lupasi rakennuttaa temppelin Filippoin taistelun aikana. Se sijaitsi Augustuksen forumilla. Temppeli vihittiin käyttöön 1. elokuuta 2 eaa. Yleensä oletetaan että temppelissä säilytettiin roomalaisten legioonien standaareja, jotka Augustus oli hankkinut takaisin Parthiasta.


title: Bart Starr

text: Bryan Bartlett "Bart" Starr (s. 9. tammikuuta 1934) on yhdysvaltalainen entinen amerikkalaisen jalkapallon pelaaja ja valmentaja. Hän syntyi Montgomeryssa, Alabamassa, ja aloitti NFL-tason uransa vuonna 1956.


title: Bart Starr

text: Starr pelasi pelinrakentajana vuoteen 1971 saakka Green Bay Packersissa, jota hän myöhemmin valmensi vuosina 1975–1983. Hän on viisinkertainen NFL:n mestari (kausina 1961, 1962, 1965, 1966 ja 1967) ja kuului 1960-luvulla neljästi Pro Bowl -joukkueeseen. Starrin NFL-mestaruuksista kaksi viimeistä olivat Super Bowl -voittoja. Starr valittiin sekä historian ensimmäisen että toisen Super Bowlin parhaaksi pelaajaksi.


title: Bart Starr

text: Bart Starr valittiin Pro Football Hall of Famen jäseneksi vuonna 1977.


title: Kansainvälinen filosofian päivä

text: Kansainvälinen filosofian päivä on Yhdistyneiden kansakuntien kasvatus-, tiede- ja kulttuurijärjestö Unescon filosofialle omistama vuosipäivä, jota vietetään aina marraskuun kolmantena torstaina. Unesco aloitti perinteen 21. marraskuuta 2002, jolloin päivää vietettiin ensimmäisen kerran.


title: Kansainvälinen filosofian päivä

text:
Filosofian päivää on vietetty sekä Unesco:n päämajassa Pariisissa että eri jäsenmaissa.
Suomessa Unesco-kouluverkko, Filosofian ja elämänkatsomustiedon opettajat ry (FETO) ja Suomen filosofinen yhdistys (SFY) ovat järjestäneet filosofian päivänä esseekilpailun.


title: Alpha Blondy

text: Alpha Blondy (oik. Seydou Koné; s. 1. tammikuuta 1953 Dimbokoro, Norsunluurannikko) on norsunluurannikkolainen reggaemuusikko. Hän laulaa enimmäkseen dioulaksi, ranskaksi ja englanniksi, joskus myös arabiaksi ja hepreaksi.


title: Anne O. Krueger

text: Anne Osborn Krueger (s. 12. helmikuuta 1934) on yhdysvaltalainen taloustieteilijä, joka toimi vuosina 1982–1986 Maailmanpankin pääekonomistina.


title: Anne O. Krueger

text: Krueger otti ensimmäisenä käyttöön termin "rent-seeking" vuonna 1973, vaikka ilmiötä oli kuvannut jo Gordon Tullock vuonna 1967.


title: Anne O. Krueger

text: Krueger on kuulunut Kansalliseen tiedeakatemiaan Yhdysvalloissa vuodesta 1995. Hän johti Kansainvälistä valuuttarahastoa siirtymäajan vuonna 2004 sen jälkeen kun Horst Köhler oli eronnut 4. maaliskuuta. 7. kesäkuuta virassa aloitti Rodrigo Rato.


title: Martin Short

text: Martin Hayter Short, CM (s. 26. maaliskuuta 1950 Hamilton, Ontario) on kanadanamerikkalainen koomikko, näyttelijä, elokuvakäsikirjoittaja, laulaja ja televisiotuottaja. Hänet tunnetaan parhaiten rooleistaan komediasarjoissa "Second City Television" ja "Saturday Night Live". Hänet on palkittu sekä näyttelijänä että käsikirjoittajana muun muassa Emmy- ja Tony-palkinnolla. Short on näytellyt useissa elokuvissa, ja ehkä parhaiten hänet muistetaan "Kolme kaverusta" -elokuvan kärkkäänä ja turhankin puheliaana Nederlanderina.


title: Martin Short

text: Short oli naimisissa Nancy Dolmanin kanssa. Hänen puolisonsa kuoli vuonna 2010, kolmenkymmenen aviovuoden jälkeen. Heillä oli kolme yhteistä lasta.


title: Pilbara Rail

text: Pilbara Rail on Länsi-Australian osavaltiossa toimiva rautatieyhtiö, joka hoitaa rautamalmiliikennettä 1 106 kilometrin mittaisella rataverkolla, jonka omistavat Robe River Iron Associates ja Hamersley Iron. Rataverkko yhdistää sisämaassa sijaitsevat Nammuldin, Brockmanin, Marandoon, Yandicooginan, Mount Tom Pricen ja Paraburdoon rautakaivokset Intian valtameren rannikolla sijaitsevaan Dampierin satamakaupunkiin. Pilbara Rail muodostettiin vuonna 2002, kun kaivosyhtiöiden aiemmin toisistaan riippumattomat rinnakkaiset rautatielinjat otettiin yhtiöiden yhteiseen käyttöön. Yhtiö on rataverkon pituuden ja liikenteen määrällä mitattuna Australian suurin yksityinen rautatieliikenneoperaattori.


title: Pilbara Rail

text: Nykyisen Pilbara Railin liikennöimän rataverkon vanhin osuus Dampierin ja Tom Pricen välille valmistui vuonna 1966. Rataverkko ei risteä lainkaan muiden Australian rautatieyhtiöiden ratojen kanssa. Rataverkkoa parannetaan ja laajennetaan kaivostoiminnan edetessä ja uusien kaivosten auetessa. Vuonna 1998 avatulle Yandicooginan kaivokselle rakennettiin kokonaan uusi 147 kilometrin pituinen rautatieosuus. Vuonna 2004 Tom Pricen ja Dampierin välisen päärataosan kuljetuskapasiteetin lisäämiseksi aloitettiin kaksoisraiteen rakentaminen. Tunkawannan ja Rosellan välisen 95 kilometrin mittaisen rataosuuden kaksiraiteistaminen valmistui 2006.


title: Pilbara Rail

text: Rautatiellä liikennöidään lähes yksinomaan rautamalmikuljetuksiin tarkoitetuilla junilla. Rautamalmia kuljettavat junat ovat 2,2 kilometrin mittaisia, ja ne muodostuvat kolmesta dieselveturista ja 226 rautamalmivaunusta. Kukin vaunu voi kuljettaa 105 tonnin rautamalmikuorman. Yhdessä junassa kuljetetaan noin 23 500 tonnia rautamalmia, junapainon ollessa noin 27 100 tonnia.


title: Pilbara Rail

text: Pilbara Railin rataverkolla liikennöidään kaivosyhtiöiden omistamalla junakalustolla. Rautamalmijunien voimanlähteenä käytetään General Motorsin valmistamia Dash 9 -tyyppisiä kuusiakselisia dieselsähköisiä 4 400 hevosvoiman vetureita. Alempitehoisia Dash 7 ja Dash 8 -tyyppisiä dieselvetureita käytetään pääasiassa vaihtotöissä.


title: Pilbara Rail

text: Yhtiöiden omistama vaunukalusto käsittää 2 400 malminkuljetukseen tarkoitettua vaunua. Vaunustosta on muodostettu kymmenen 226-vaunuista junaa, muiden vaunujen ollessa varalla.


title: Pilbara Rail

text: Rataosalla on ollut aiemmin käytössä tavanomainen kauko-ohjausjärjestelmä, jolla liikennettä ohjattiin rautatien varren opastimin. Opastimet poistettiin uuden liikenteenohjausjärjestelmän käyttöönoton myötä. Uudessa liikenteenohjausjärjestelmässä tieto junalle turvatusta kulkutiestä välitetään suoraan veturiin kuljettajanäytölle, josta kuljettaja näkee kuinka pitkälle junalla on lupa edetä.


title: Tha Dogg Pound

text: Tha Dogg Pound on yhdysvaltalainen rap-yhtye, jonka muodostavat Daz Dillinger (aiemmin Dat Nigga Daz) ja Kurupt. Yhtye tunnetaan myös lyhenteellä D.P.G, joka tulee sanoista Dogg Pound Ganstaz. Dogg Poundin ensimmäinen albumi, vuonna 1995 Death Row Recordsilla ilmestynyt "Dogg Food", on myynyt yli kaksi miljoonaa kappaletta. Ennen omia julkaisujaan artistit olivat tulleet tunnetuiksi esiintymällä Dr. Dren ja Snoop Doggy Doggin hyvin menestyneillä levyillä.


title: Charlie Jenkins

text: Charles Lamont "Charlie" Jenkins (s. 7. tammikuuta 1934 New York) on entinen yhdysvaltalainen pikajuoksija ja olympiavoittaja.


title: Charlie Jenkins

text: Jenkins voitti kaksi yleisurheilun kultamitalia vuoden 1956 kesäolympialaisissa Melbournessa. Hän selviytyi 400 metrin juoksussa vaivoin välieriin, joissa hän juoksi jo huippuvauhtia. Loppukilpailun hän voitti ajalla 46,7 ennakkosuosikin, maailmanennätysmies Louis Jonesin menettäessä väsyneenä johtoasemansa loppusuoralla. Toisen kultamitalinsa Jenkins voitti juostessaan 4 × 400 metrin viestijuoksun kolmannen osuuden Yhdysvaltain joukkueessa.


title: Charlie Jenkins

text: Jenkinsiä valmensi Jumbo Elliott. Myös hänen pojastaan, Chip Jenkinsistä, tuli menestynyt pikajuoksija.


title: Leonid Spirin

text: Leonid Vasiljevitš Spirin (; 21. kesäkuuta 1932 – 23. helmikuuta 1982) oli venäläinen yleisurheilija. Hänestä tuli urheiluhistorian ensimmäinen 20 kilometrin kävelyn olympiakultamitalisti Melbournessa vuonna 1956.


title: Leonid Spirin

text: Spirinille myönnettiin vuonna 1957 Neuvostoliiton Kunniamerkin ritarikunnan kunniamerkki ("Знак Почёта"). Hän voitti hopeaa yleisurheilun Euroopan-mestaruuskilpailuissa Tukholmassa vuonna 1958.


title: Leonid Spirin

text: Spirin piti heinäkuussa 1959 lyhyesti hallussaan miesten 20 kilometrin kävelyn maailmanennätystä.


title: Janne Kurikka

text:
Janne Kurikka (s. 13. elokuuta 1984 Oulu) on suomalainen entinen jääkiekkomaalivahti.
Kurikka on Laser HT:n kasvatti. Hän siirtyi kaudeksi 2003–2004 Kärppien A-nuoriin. Kurikka oli samalla kaudella Kärppien maalivahtina SM-liigassa kolmessa pudotuspelikamppailussa ja hän voitti Suomen mestaruuden. Suomen jääkiekkoliiton kilpailusääntöjen mukaan yksikin kokoonpanopöytäkirjaan merkitty pudotuspeliottelu riittää antamaan pelaajalle SM-mitalin, joten Kurikka on käytännön mukaisesti voittanut mestaruuden.


title: Janne Kurikka

text: Kaudeksi 2005–2006 Kurikka siirtyi Forssan Palloseuran maalivahdiksi ja hänet valittiin Mestiksen vuoden tulokkaaksi. Kurikka siirtyi kaudeksi 2006–2007 Heinolan Kiekkoon. Hän pelasi siellä kaksi kautta ja kävi kaudella 2006–2007 myös lainalla Pelicansissa. Kurikka puki päälleen neljään otteluun ja pääsi yhdessä ottelussa kentällekin. Hän pelasi 1–3-tappioon päättyneessä Pelicans–TPS-ottelussa 30. marraskuuta 2006, jossa hän torjui 20 kertaa.


title: Janne Kurikka

text: Kurikka lopetti uransa keväällä 2008.


title: Alessandra Mirka Gatti

text: Alessandra Mirka Gatti (alun perin Alessandra Gatti) (s. Mantova, Italia) on italialainen eurobeat-laulaja.


title: Alessandra Mirka Gatti

text: Hän on laulanut muun muassa nimillä Mirka, Juliet, ja King & Queen.


title: Alessandra Mirka Gatti

text: Alessandra Mirka Gatti tuli tunnetuksi, kun hän tapasi Giancarlo Pasquinin 1980-luvun loppupuolella. Aluksi hän käytti nimiä Wiki Wiki ja Eskimo. Ensimmäisen laulunsa hän nauhoitti vuonna 1989 nimellä Domino. Sen jälkeen hän liittyi A Beat C -yhtiöön, mutta erosi siitä virallisesti vuonna 2005 aloittaakseen projektin ABeatC:n entisen tuottajan Sandro Olivan kanssa. Hänen tunnetuinpia kappaleitaan ovat Tora Tora Tora ja Mickey Mouse March.


title: Alessandra Mirka Gatti

text: Hän oli naimisissa artisti Giancarlo Pasquinin eli Dave Rodgersin kanssa.


title: Carlos Ghosn

text: Carlos Ghosn, KBE (; s. 9. maaliskuuta 1954 Porto Velho, Brasilia) on brasilialaissyntyinen yritysjohtaja. Hän syntyi libanonilaisille vanhemmille Porto Velhossa Brasiliassa ja valmistui Pariisin École Polytechniquesta.


title: Carlos Ghosn

text: Ghosn on ranskalaisen Renaultin ja japanilaisen Nissanin toimitusjohtaja. Hänen tunnetaan Nissanin pelastajana, koska yhtiö hänen johdollaan selviytyi 1990-lopun taloudellisesta ahdingostaan. Hän muutti Nissanilla monia perinteellisiä japanilaisia toimintatapoja.


title: Carlos Ghosn

text: Ghosn on myös Alcoan, Sonyn ja IBM:n hallitusten jäsen.


title: Carlos Ghosn

text: Marraskuussa 2018 Carlos Ghosn pidätettiin Japanissa syytettynä Nissanin varojen käyttämisestä omiin tarkoituksiinsa ja virheellisten tietojen antamisesta ansiotuloistaan. Joulukuussa häntä syytettiin lisäksi henkilökohtaisten sijoitustappioiden siirtämistä Nissanin vastuulle vuoden 2008 finanssikriisin aikana. Hänen uransa Nissanilla, Renault’lla ja Mitsubishillä uskotaan olevan ohi.


title: Jean-Claude Darcheville

text: Jean-Claude Ducan Darcheville (s. 25. heinäkuuta 1975 Sinnamary, Ranskan Guayana, Ranska) on ranskalainen jalkapalloilija, joka edustaa Skotlannin valioliigassa pelaavaa glasgowlaista Rangersia. 173 senttimetriä pitkän Darchevillen pelipaikka on hyökkääjä.


title: Jean-Claude Darcheville

text: Darcheville on edustanut ammattilaisurallaan myös Rennesiä (1995–1998), Nottingham Forestia (1998–1999), Lorientia (1999–2002) ja Bordeaux’ta (2002–2007). Ranskan liigan kaudella 2001–2002 hän sijoittui maalipörssin kolmanneksi 19 maalillaan.


title: Jean-Claude Darcheville

text: Nykyiseen seuraansa Darcheville siirtyi kesällä 2007 ilmaisella siirrolla, manageri Walter Smithin mukaan korvaamaan uransa lopettanutta kroatialaiskärki Dado Pršota. Hän solmi Rangersin kanssa kaksivuotisen sopimuksen, vaikka Bordeaux’kin tarjosi hänelle uutta, niin ikään kaksivuotista sopimusta, ja useat muutkin ranskalaisseurat, muun muassa Monaco, olivat kiinnostuneita hänestä.


title: Jean-Claude Darcheville

text: Edellisellä kerralla, kun Darcheville pelasi Isossa-Britanniassa, hän ei viihtynyt kauaa kohdattuaan sopeutumisvaikeuksia vaimonsa ja lastensa kuoltua auto-onnettomuudessa vähän ennen siirtoa.


title: Jag Panzer

text: Jag Panzer on yhdysvaltalainen power metal -yhtye, joka perustettiin vuonna 1981.


title: Jay McInerney

text: John Barrett McInerney Jr. (s. 13. tammikuuta 1955 Hartford, Connecticut) on yhdysvaltalainen kirjailija. McInerney saavutti laajaa suosiota jo vuoden 1984 esikoisromaanillaan "Manhattanin valot", kriittisellä kuvauksella Reaganin aikaisen New Yorkin pintaliitäjien sosiaalisesta elämästä. Kirja filmatisoitiin vuonna 1988. McInerney muodosti yhdessä Bret Easton Ellisin ja Tama Janowitzin kanssa niin sanotun Brat Packin, Manhattanilla asuvan ja sen ihmisistä minimalistiseen tyyliin kirjoittavan kirjallisen viiteryhmän.


title: Mordecai Bartley

text: Mordecai Bartley (16. joulukuuta 1783 – 10. lokakuuta 1870) oli yhdysvaltalainen Whig-puoluetta edustanut poliitikko.


title: Mordecai Bartley

text: Bartley istui Ohion osavaltion senaatissa vuosina 1817–1818 ja Yhdysvaltain edustajainhuoneessa vuosina 1823–1831. Hän toimi yhden kauden Ohion kuvernöörinä vuosina 1844–1846, minkä jälkeen vetäytyi politiikasta. Hänen edeltäjänsä Ohion kuvernöörin virassa oli hänen oma poikansa Thomas W. Bartley.


title: James Nesbitt

text: James Nesbitt (s. 15. tammikuuta 1965) on pohjoisirlantilainen näyttelijä, joka tunnetaan muun muassa draamasarjasta "Rimakauhua ja rakkautta". Hän on ollut ehdolla Baftan ja Golden Globen saajaksi.


title: James Nesbitt

text: Vuonna 2002 Nesbitt esiintyi Ivan Cooperin roolissa Derryn vuoden 1972 verisen sunnuntain tapahtumiin pohjautuvassa Paul Greengrassin elokuvassa "Bloody Sunday – verinen sunnuntai". Eräs toinen tunnettu elokuva, jossa hänet niin ikään on nähty, on "Lottovoittaja Ned" (1998). Nesbitt esittää kääpiö Bofuria Peter Jacksonin ohjaamassa "Hobitti"-elokuvatrilogiassa.


title: James Nesbitt

text: Nesbitt meni vuonna 1994 naimisiin puolisonsa Sonian kanssa. Parilla on kaksi lasta, Peggy (s. 1998) ja Mary (s. 2002). Nesbittistä tehtiin kesäkuussa 2003 Ulsterin yliopiston kunniatohtori.


title: Boy

text: Boy on irlantilaisen rock-yhtye U2:n esikoisalbumi. Albumin on tuottanut Steve Lillywhite, ja sen julkaisi Island Records 20. lokakuuta 1980. Albumi on musiikilliselta tyyliltään sekoitus post-punkia ja rockia, ja sen kappalemateriaali oli ollut yhtyeen konserttien ohjelmistossa jo pitkään ennen albumin levyttämistä. Albumin kappaleista ”Out of Control” ja ”Stories for Boys” oli julkaistu jo yhtyeen ensimmäisellä singlellä "U23" vuonna 1979, ja ne levytettiin "Boy"-albumille uudelleen tuottaja Lillywhiten kanssa.


title: Boy

text: Albumia äänitettiin vuonna 1980 heinäkuusta syyskuuhun Dublinissa Windmill Lane -studiolla, jossa yhtye on levyttänyt myös valtaosan muusta tuotannostaan. Island Records halusi alun perin albumin tuottajaksi Martin Hannettin, joka oli tuottanut aiemmin U2:n singlen ”11 O’Clock Tick Tock”. Yhtye kuitenkin kavahti ajatusta, ja Island päätti palkata albumin tuottajaksi Steve Lillywhiten. Albumin kappaleissa käsitellään muun muassa nuoruutta ja murrosiän tuntemuksia, viattomuutta ja siirtymävaihetta aikuisuuteen. Laulaja Bono on kertonut kappaleiden olevan sanoituksiltaan omaelämäkerrallisia ja kuvastavan yhtyeen jäsenten senhetkistä elämää.


title: Boy

text: "Boy" sai arvosteluissa suurimmaksi osaksi positiivisen vastaanoton. Se saavutti Britannian albumilistalla parhaimmillaan sijan 52. Yhdysvalloissa albumin sijoitus Billboard 200 -listalla oli 63., ja Kanadassa 12. Albumin single ”I Will Follow” oli U2:n ensimmäinen single, joka sai radiosoittoa Yhdysvalloissa. Albumi ylitti platinalevyrajan Yhdysvalloissa vuonna 1995. Vuonna 2003 albumi oli "Rolling Stonen" 500 Greatest Albums of All Time -listan sijalla 417. "Boy" julkaistiin digitaalisesti uudelleenmasteroituna vuonna 2008.


title: Boy

text: Albumin kansikuvassa esiintyvä poika on Peter Rowen, joka on Bonon pitkäaikaisen ystävän ja Virgin Prunes -yhtyeen laulaja Derek ”Guggi” Rowenin veli. Rowen sai palkkiokseen kansikuvassa esiintymisestä Mars-patukoita. Hän esiintyi myöhemmin myös muun muassa U2:n albumin "War" kansikuvassa. Myös kansikuvan ikuistanut valokuvaaja Hugo McGuiness ja suunnittelija Steve Averill työskentelivät myöhemmin lukuisten U2:n kansikuvitusten parissa.


title: Boy

text: Pohjois-Amerikassa albumin kansikuvana julkaistiin Sandy Porterin ikuistama, säröinen ja venytetty kuva yhtyeen jäsenistä. Muutoksen taustalla oli levy-yhtiö Warner Bros. Recordsin pelko siitä, että alkuperäinen kansikuva saisi osakseen kyseenalaista huomiota ja että yhtye yhdistettäisiin pedofiliaan. Vuonna 2008 julkaistun uudelleenmasteroidun painoksen myötä albumin kaikkien painosten kansikuvat muutettiin vastaamaan alkuperäistä kansikuvaa.


title: Boy

text: Albumin nimi "Boy" oli päätetty jo kauan ennen levyttämisen aloittamista. Vaikka albumi ei kappaleidensa puolesta noudata mitään tiettyä konseptia, sen nimi ja kansikuva tukivat teemaa nuoruudesta, viattomuudesta ja kasvamisesta. Yhtyeen jäsenet olivat olleet vielä teini-ikäisiä kirjoittaessaan levytyssopimuksen Island Recordsin kanssa, ja näin ollen albumin nimi heijasti teini-ikäisyyttä.


title: Boy

text: Island Records halusi alun perin albumin tuottajaksi Martin Hannettin, joka oli tuottanut vuonna 1980 U2:n singlen ”11 O’Clock Tick Tock”. Hannett oli toiminut tuottajana myös Joy Division -yhtyeelle, joka oli yksi U2:n suurimmista innoittajista. ”11 O’Clock Tick Tock” -singlen tekeminen oli kuitenkin osoittautunut odotettua haastavammaksi, sillä yhtyeen jäsenten mielestä Hannett pyrki muuttamaan yhtyeen musiikkia liikaa mieleisekseen. Yhtye ei tullut erityisen hyvin toimeen Hannettin kanssa, ja myös hänen huumeidenkäyttönsä on arveltu vaikuttaneen siihen, miksi U2 vastusti Island Recordsin ajatusta palkata Hannett tuottamaan "Boy".


title: Boy

text: Island Records lähetti tuottaja Steve Lillywhitelle kopion U2:n ensimmäisestä singlestä "U23" tavoitteenaan herättää Lillywhiten kiinnostus yhtyeeseen. Lillywhite saapui myöhemmin katsomaan yhtyeen keikkaa, jonka jälkeen hän suostui tuottamaan yhtyeelle singlen ”A Day Without Me”. Yhteistyö osoittautui molempien osapuolten kannalta toimivaksi, ja Lillywhite valittiin tuottamaan albumi.


title: Boy

text: U2 aloitti albumin levyttämisen vuoden 1980 heinäkuussa. Albumi levytettiin Dublinissa Windmill Lane -studiossa, ja se valmistui jo saman vuoden syyskuussa. Vaikka U2 oli soittanut albumin kappaleita tuolloin jo kahden vuoden ajan, niiden taltioiminen albumille osoittautui odotettua vaikeammaksi. Yhtyeen oli ponnisteltava saadakseen kappaleiden rytmiosuudet kohdilleen, ja Bonon oli ensimmäisen kerran pyrittävä vakavasti kirjoittamaan aloittamansa kappale valmiiksi.


title: Boy

text: Kitaristi The Edge käytti albumin jokaisessa kappaleessa Gibson Explorer -sähkökitaraa. Hänen soittotyyliinsä albumin kappaleissa vaikuttivat muun muassa yhtyeet Television ja Siouxsie and the Banshees, joita hän kuunteli albumin levyttämisen aikana paljon. The Edge oli omaksunut Television-yhtyeen kitaristi Tom Verlainelta ajatuksen, että kitaransoitossa ”vähemmän oli enemmän” ja oli alkanut keskittymään kappaleiden rakentamiseen aiempaa huolellisemmin. Bono hankki The Edgelle albumin tekemisen aikoihin Memory Man -kitaraefektiyksikön, koska uskoi yhtyeen pääsevän näin aivan uudelle tasolle. Efektistä kehkeytyikin olennainen osa The Edgen kitarasoundia.


title: Boy

text: Steve Lillywhite halusi luoda albumin rummuille kolisevan soundin, joten rumpali Larry Mullen Jr. soitti kaikki rumpuosuutensa Windmill Lane -studion aulan portaikossa. Rumpujen äänittämiseksi yhtyeen oli odotettava, että studion vastaanottovirkailija lähtisi työpäivänsä päätteeksi kotiin, sillä muutoin rumpujensoittamisen keskeytti studion vastaanottopisteellä taajaan soinut puhelin.


title: Boy

text: Island Records julkaisi albumin alun perin vinyylilevynä ja C-kasettina 20. lokakuuta 1980.


title: Boy

text: Singleinä albumilta julkaistiin kaksi kappaletta, ”A Day Without Me” ja ”I Will Follow”. ”A Day Without Me” julkaistiin jo elokuussa ennen albumia B-puolenaan kappale ”Things to Make and Do”. Se ei saavuttanut listasijoituksia, mutta irlantilaisen "Hot Pressin" lukijaäänestyksessä se valittiin vuoden toiseksi parhaaksi singleksi. Lisäksi se oli merkittävässä osassa yhtyeen uran kansainvälistymisen kannalta, kun bostonilaisen WBCN-FM:n DJ Carter Alan alkoi soittaa kappaletta ohjelmassaan kuultuaan sen levykaupassa. Neljä päivää albumin jälkeen julkaistu ”I Will Follow” nousi Yhdysvalloissa vuonna 1981 Billboardin Top Tracks -listan sijalle 20.


title: Boy

text:
"Boy" myi julkaisunsa aikoihin noin 200 000 kappaletta. Se nousi vuonna 1980 Yhdysvalloissa Billboard 200 -albumilistalla korkeimmillaan sijalle 63. Britannian albumilistalla se ylsi sijalle 52, ja Kanadassa Canadian Albums Chart -listalla sen sijoitus oli 12. Albumi ylitti platinalevyn myyntimäärän Kanadassa vuonna 1987 ja Yhdysvalloissa vuonna 1995. Kultalevyrajan "Boy" on ylittänyt Australiassa ja Britanniassa.
"New Musical Expressin" Paul Morley kuvaili "Boyn" olevan ”rehellinen, suora ja omaperäinen.” "Soundsin" Betty Page nimitti U2:n olevan ”vuoden nuoria runoilijoita.” "Melody Makerin" arviossa albumia pidettiin ”rikkaana” levynä, ja kriitikko Lyndyn Barber kirjoitti ”"Boyn" olevan enemmän kuin pelkkä kokoelma hyviä kappaleita lajiteltuna satunnaiseen järjestykseen.” Barber kuvaili myös albumin teemaa, sanoen sen sisältävän nuorekasta viattomuutta ja hämmennystä. "The Guardianin" julkaisemassa arviossa sitä pidettiin vahvana esikoisalbumina, ja irlantilaisen "Hot Pressin" Declan Lynch kuvaili, että albumiin oli ”lähes mahdotonta reagoida negatiivisella tavalla.”


title: Boy

text: Kriitikot äänestivät "Boyn" vuoden 1980 18. parhaaksi albumiksi "The Village Voicen" Pazz & Jop -äänestyksessään vuonna 1981. Vuonna 2003 albumi oli "Rolling Stonen" 500 Greatest Albums of All Time -listan sijalla 417. Vuonna 2006 "Uncut" sijoitti albumin 59. sijalle sadan kaikkien aikojen parhaan esikoisalbumin listallaan.


title: Boy

text: Albumin varhaisilla vinyylilevy- ja C-kasettipainoksissa on mukana 30 sekunnin mittainen instrumentaali ”Saturday Night”, josta muodostui myöhemmin kappale ”Fire” yhtyeen seuraavalle albumille "October". Instrumentaali on sijoitettu albumin loppuun, kappaleen ”Shadows and Tall Trees” perään. Vuoden 2008 uudelleenmasteroitulla painoksella se on listattu osaksi albumia.


title: Boy

text: Lähinnä Pohjois-Amerikassa julkaistujen painosten kappaletiedoissa ”An Cat Dubh” on merkitty kestoltaan 6:21 pitkäksi ja ”Into the Heart” 1:53 pitkäksi. Vuoden 2008 uudelleenmasteroitu painos korjasi kappaleiden kestot vastaamaan alkuperäistä. Varhaisilla CD-painoksilla kappaleet oli yhdistetty myös yhdeksi kokonaiseksi kappaleeksi.


title: Scoop

text: Scoop (TV-esityksessä "Jymyjuttu") on vuonna 2006 ensi-iltansa saanut Woody Allenin ohjaama ja käsikirjoittama elokuva. Allen myös näyttelee yhtä päärooleista. Muissa pääosissa ovat Scarlett Johansson, Hugh Jackman ja Ian McShane. Elokuva kertoo nuoresta toimittajasta, joka kuulee jymyjutun ja aloittaa suhteen aristokraatin kanssa.


title: Scoop

text: "Scoop" oli vuonna 2007 Goya-ehdokkaana parhaaksi eurooppalaiseksi elokuvaksi.


title: Erkki Pukka

text: Erkki Pukka (s. 22. toukokuuta 1940) on suomalainen uransa lopettanut mäkihyppääjä.


title: Erkki Pukka

text: Pukka voitti Garmisch-Partenkirchenin uudenvuodenpäivän kilpailun Keski-Euroopan mäkiviikolla vuonna 1965. Viisi päivää aikaisemmin hän oli sijoittunut Oberstdorfin kilpailussa vasta sijalle 39. Innsbruckin kilpailussa Pukka oli neljäs ja mäkiviikon loppupisteissä seitsemäs.


title: Erkki Pukka

text: Hän osallistui vielä mäkiviikolle vuodenvaihteessa 1966–1967, mutta ei pystynyt osakilpailuissa 27. sijaa korkeammalle.


title: Okteeni

text: Okteeni on alkeeni, jonka hiilirungon muodostaa kahdeksan hiiliatomia. Sen molekyylikaava on CH. Okteeni on tyydyttymätön hiilivety, koska siinä on yksi kaksoissidos. Okteenin käytetyin isomeeri on 1-okteeni eli n-okteeni (CAS-numero 111-66-0), jota käytetään pääasiassa polyeteenin valmistukseen. Kaksoissidos voi sijaita eri paikoissa:


title: Gothic & Lolita Bible

text: Gothic & Lolita Bible on japanilainen, neljä kertaa vuodessa ilmestyvä lehti lolita-tyylin harrastajille. Sen ensimmäinen numero julkaistiin vuonna 2001. Lehdessä on ompeluohjeita ja artikkeleita gothic & lolita -kuvastoon sointuvista kuuluisuuksista ja yhtyeistä. Gothic & Lolita Bibleä julkaisee Index Communications. Helmikuussa 2008, Tokyopop alkoi julkaisemaan lehteä myös englanniksi, mutta lopetti keväällä 2009 viidennen numeron jälkeen.


title: David Ferrer

text: David Ferrer Ern (s. 2. huhtikuuta 1982 Xàbia) on espanjalainen tennispelaaja. Hän on parhaimmillaan ollut maailmanlistalla kolmantena, joka oli hänen sijoituksensa heinäkuussa 2013. Nelinpelissä hänen sijoituksensa ovat olleet heikompia, ja parhaimmillaan hän on ollut nelinpelin ATP-rankingissa sijalla 42 (lokakuussa 2005).


title: David Ferrer

text: Ferrer on voittanut ammattilaisurallaan 20 kaksinpeli- ja kaksi nelinpeliturnausta. Vuonna 2007 hän selviytyi Yhdysvaltain avoimissa välieriin, joissa hän hävisi Novak Đokovićille, ja saman vuoden lopulla Masters Cupin loppuotteluun, jossa hän hävisi Roger Federerille. Välieriin Ferrer pääsi myös Australian avoimissa 2011, joissa hän hävisi Andy Murraylle, sekä Ranskan avoimissa 2012, joissa hän voitti puolivälierissä Murrayn mutta hävisi välierissä maanmiehelleen Rafael Nadalille lukemin 2–6, 2–6, 1–6. Neljännen välieräpaikkansa Ferrer saavutti Yhdysvaltain avoimissa 2012, jossa hän hävisi välierissä Novak Đokovićille. Puolivälieriin hän on Grand Slam -turnauksissa yltänyt edellä mainittujen lisäksi kolmasti. Australian avoimissa vuonna 2008 hänet pudotti Novak Đoković eräluvuin 0–6, 3–6, 5–7. Ranskan avoimissa vuonna 2005 hän hävisi Rafael Nadalille lukemin 5–7, 2–6, 0–6 pudotettuaan edellisellä kierroksella jatkosta viidenneksi sijoitetun Gastón Gaudion. Ranskan avointen 2008 puolivälierissä Ferrer hävisi Gaël Monfilsille luvuin 3–6, 6–3, 3–6, 1–6. Vuonna 2013 Ferrer saavutti ensimmäisen loppuottelupaikkansa Ranskan avoimissa, jossa hän hävisi kuitenkin kahdeksannen kerran turnauksen voittaneelle Rafael Nadalille. Wimbledonissa 2013 Ferrer eteni puolivälieriin, jossa hävisi argentiinalaiselle Juan Martin Del Potrolle.


title: David Ferrer

text: Vuonna 2008 Ferrer kuului Davis Cupin voittaneeseen Espanjan joukkueeseen. Loppuottelussa Argentiinaa vastaan hän hävisi kaksinpelissä David Nalbandianille mutta Espanja voitti kuitenkin loppuottelun pistein 3–1. Vuoden 2009 loppuottelussa Espanja voitti Tšekin pistein 5–0. Ferrer voitti kaksinpelissä Radek Štěpánekin sekä Lukáš Dlouhýn.


title: Spectrobes

text: Spectrobes on japanilaisen Jupiter-peliyhtiön kehittämä ja Disney Interactiven vuonna 2007 julkaisema Nintendo DS- ja Wii-peli.


title: Spectrobes

text: Rallen ja Jeena kiertävät Nanairo-planeettakunnassa partioimassa, kun saavat yllättäen hätäviestin. He löytävät Daichi-planeetalta tajuttoman vanhan miehen. Hänen aluksensa on laskeutuessaan tuhoutunut, ja Rallen löytää oudon Prizmod-nimisen esineen aluksen hylyn vierestä. Kun Rallen tarttuu esineeseen, suuri pyörre ilmestyy ja imaisee hänet sisäänsä. Rallenin palattua Jeena ohjaa hänet jo heränneen miehen luo. Hän kertoo nimensä olevan Aldous. Hän kertoo, että hänen kotigalaksinsa tuhoutui Krawlien hyökkäyksessä ja että hän on ainoa eloonjäänyt. Aldous kertoo Rallenille, että hän on ottanut ensimmäisen askeleen tullakseen Spectrobe-mestariksi. Hän käyttää Prizmodia näyttääkseen Komainun, Spectroben, joka on vauvamuodossa, ja kertoo miten nuoret spectrobet voivat etsiä muita spectrobeja jotka on haudattu maan alle. Sitten he lähtevät etsimään haudattuja Spectrobeja suunnitelmanaan, että alkavat pelastaa eri galakseja Krawleilta.


title: Live at the BBC (The Beatles)

text: Live at the BBC on The Beatlesin livealbumi, joka julkaistiin marraskuussa 1994. Albumilta löytyy yhtyeen livemusiikkia vuodelta 1963 vuoteen 1965.


title: Live at the BBC (The Beatles)

text: Kaikki kappaleet Lennon/McCartney jollei toisin mainittu.


title: Estadio Ramón Sánchez Pizjuán

text: Estadio Ramón Sánchez Pizjuán on jalkapallostadion Espanjan Sevillassa. Vuonna 1958 avatun stadionin nykykapasiteetti on 45 500. Se toimii Sevilla FC:n kotikenttänä ja on nimetty seuran entisen puheenjohtajan Ramón Sánchez Pizjuánin mukaan. Ensimmäinen ottelu stadionilla pelattiin Sevilla FC:n ja Real Jaénin välillä.


title: Estadio Ramón Sánchez Pizjuán

text: Sánchez Pizjuánilla pelattiin vuoden 1982 MM-kilpailuiden alkulohko-ottelu Brasilia–Neuvostoliitto ja välieräottelu Länsi-Saksa–Ranska sekä kauden 1985–1986 Euroopan cupin loppuottelu Steaua–Barcelona. Espanjan maajoukkue on pelannut stadionilla 23 ottelua eikä ole hävinnyt kertaakaan.


title: Estadio Ramón Sánchez Pizjuán

text: Ramón Sánchez Pizjuán stadionesittely (laligafi.net)


title: Alex Rider & Luurankosaari

text: Alex Rider & Luurankosaari on brittiläisen, kotimaassaan palkitun, Anthony Horowitzin kirjoittama nuortenkirja. Kirja on Alex Rider -sarjan kolmas osa. Edeltävät osat ovat Stormbreaker ja Kovisten koulu.


title: Alex Rider & Luurankosaari

text: Alex Rider & Luurankosaari voitti vuonna 2003 Red House Children's Award -palkinnon.


title: Alex Rider & Luurankosaari

text: Kun Alex sekaantuu heti kesäloman alkajaisiksi Wimbledonin tenniskilpailujen aikana vaarallisiin hankkeisiin, M16 katsoo viisaammaksi lähettää hänet Yhdysvaltoihin töihin. Englantilainen koulupoika saa työtovereikseen kaksi ylimielistä CIA:n agenttia, joiden vanavedessä hän rantautuu Kuubaan, pahamaineiselle "Cayo Esqueletolle", Luurankosaarelle. Siellä häntä odottaa kenraali Alexei Sarov, kylmäverinen venäläinen fanaatikko, joka on päättänyt panna maailmanhistorian uusiksi. Alex kohtaa agenttiuransa vaarallisimman vastustajan, joka hänen on lyötävä yksin, aseinaan vain kourallinen viattomia pikku keksintöjä. Vai ovatko ne sittenkään niin viattomia?


title: Human Resource

text: Human Resource (HR) on alankomaalainen elektronista tanssimusiikkia ja erityisesti hardcorea tuottanut yhtye. Alun perin sen muodostivat Guido Pernet, Johan Van Beek, Jasper Drexhage ja Robert Mahu. Yhtyeen tunnetuimpiin kappaleisiin kuuluu vuonna 1991 julkaistu "Dominator" ("I'm the one and only dominator ... Wanna kiss myself ..."), jolla äänessä kuullaan yhdysvaltalaista MC:tä ja entistä koripalloilijaa Larenzo Nashia.


title: Milton

text: Milton tarkoittaa seuraavia:


title: Past Masters, Volume Two

text: Past Masters, Volume 2 on vuonna 1988 julkaistu The Beatlesin albumi, joka on vielä LP-muodossa, joten siinä on vain 15 kappaletta.


title: Past Masters, Volume Two

text: Kaikki kappaleet Lennon - McCartney, jollei toisin ilmoitettu.


title: Past Masters, Volume Two

text: A-puoli


title: Past Masters, Volume Two

text: B-puoli


title: Van Dyke Parks

text: Van Dyke Parks (s. 3. tammikuuta 1943) on monipuolinen yhdysvaltalainen muusikko ja näyttelijä.


title: Van Dyke Parks

text: Mississippissä syntynyt Parks oli 1950-luvulla suosittu lapsinäyttelijä. Hän aloitti soolouransa muusikkona 1960-luvulla, mutta tuli tunnetuksi myös sessiomuusikkona; hän teki yhteistyötä muiden muassa The Byrdsin ja The Beach Boysin kanssa.


title: Van Dyke Parks

text: Parksin ensimmäinen kokonainen sooloalbumi on "Song Cycle" (1968). Hän on muiden projektiensa ohella työskennellyt myös elokuvamusiikin säveltäjänä.


title: Van Dyke Parks

text: Hän on osallistunut mm. Aaron Nevillen vuonna 1991 ilmestyneen albumin "Warm Your Heart" tekemiseen.


title: Hector Hogan

text: Hector Dennis Hogan (11. heinäkuuta 1931 – 2. syyskuuta 1960) oli australialainen pikajuoksija. Hän tuli tunnetuksi vuoden 1956 kesäolympialaisista Melbournessa, jossa hän voitti pronssia 100 metrin juoksussa.


title: Hector Hogan

text: Hogan kuoli leukemiaan Brisbanessa vain 29 vuoden ikäisenä.


title: Tauno Sipilä

text: Tauno Olavi Sipilä (7. marraskuuta 1921 Multia – 9. heinäkuuta 2001 Saarijärvi) oli suomalainen maastohiihtäjä, joka kilpaili kolmissa arvokisoissa 1950-luvun alkupuolella.


title: Tauno Sipilä

text: Sipilä osallistui Rumfordin MM-kisoihin 1950 saavuttaen sijat 21 ja 20. Oslon 1952 olympialaisissa hän sijoittui 18 kilometrillä kahdeksanneksi ja Falunin MM-kisoissa 1954 viimeisessä arvokisahiihdossaan 30 kilometrillä viidenneksi.


title: Tauno Sipilä

text: Ainoan yleisen sarjan Suomen mestaruutensa Sipilä voitti 30 kilometrillä vuonna 1949. SM-pronssia hän sai 15 kilometrillä vuonna 1954. SM-kisojen pikamatkalla hän sijoittui myös neljänneksi vuosina 1947 ja 1949 sekä viidenneksi vuonna 1952. SM-kisojen 30 kilometrillä hän oli neljäs vuonna 1947 ja 50 kilometrillä vielä viides vuonna 1956. Salpausselän Kisoissa hän voitti 18 kilometrin kilpailun vuonna 1951.


title: Tauno Sipilä

text: Seuratasolla ”Tanulainen” edusti Pylkönmäen Yrittävää. Ammatiltaan hän oli maanviljelijä ja metsätyönjohtaja.


title: Kauhajoen rautatieasema

text: Kauhajoen rautatieasema () on rautatieliikennepaikka Suomen rataverkkoon kuuluvalla rataosalla . Thure Hellströmin suunnittelema jugendtyylinen asema sijaitsee Kauhajoen Aronkylässä. Ensimmäinen juna saapui Kauhajoelle 22. heinäkuuta 1911, joskin virallisesti asema avattiin vasta 1. elokuuta 1913. Rautatieaseman ja kantatie 67 alituksen jälkeen etelälounaaseen kulkeva rata kääntyy n. 90° länsiluoteeseen kohti Teuvaa.


title: Kauhajoen rautatieasema

text: Henkilöliikenteen pysähdykset Kauhajoella loppuivat kuten muiltakin rataosan asemilta tavoin toukokuussa 1968. Kauhajoen aseman miehitys lopetettiin Suupohjan radan väliasemista viimeisenä vuonna 1999. Tavaraliikenne loppui vuonna 2002, puutavaranosturi purettiin pian tämän jälkeen ja itse ratapiha koki saman kohtalon vuonna 2006. Asemarakennus on nykyisin yksityisomistuksessa.


title: Thane Baker

text: Walter Thane Baker (s. 4. lokakuuta 1931) on entinen yhdysvaltalainen pikajuoksija. Hän syntyi Elkhartissa, Kansasissa, ja opiskeli Kansas State Universityssa.


title: Thane Baker

text: Baker voitti uransa aikana neljä olympiamitalia. Ensimmäisenä tuli 200 metrin juoksun hopeaa Helsingissä 1952 ajalla 20,8. Melbournessa 1956 Baker voitti hopeaa (100 m), pronssia (200 m) ja kultaa (4x100 m viesti).


title: Thane Baker

text: Baker kuuluu Kansas Sports Hall of Fameen Wichitassa.


title: Past Masters, Volume One

text: Past Masters, Volume One on The Beatlesin vuonna 1988 julkaistu kokoelma-albumi.


title: Past Masters, Volume One

text: Kaikki kappaleet Lennon/McCartney, jollei toisin ilmoitettu.


title: Esko Tilli

text: Esko Ilmari Tilli (25. helmikuuta 1920 Anjala – 13. heinäkuuta 1998 Anjalankoski) oli suomalainen maastohiihtäjä.


title: Esko Tilli

text: Tilli oli Suomen maastohiihtojoukkueen varamiehenä Oslon 1952 olympialaisissa. Kaksi vuotta myöhemmin Falunin MM-kisoissa hän sijoittui 30 kilometrillä kuudenneksi.


title: Esko Tilli

text: "Esu" Tilli saavutti hiihdon SM-kisoissa hopeaa 30 kilometrillä vuosina 1945 ja 1946 sekä 18 kilometrillä pronssia vuonna 1947. Viidenneksi hän sijoittui 30 kilometrillä vuonna 1950 ja 50 kilometrillä vuonna 1955. Hän voitti Ounasvaaran hiihdoissa 18 kilometrin kilpailun vuonna 1947 ja sijoittui kolmanneksi vuonna 1952. Puijon talvikisoissa hän oli 50 kilometrillä toinen vuosina 1950 ja 1955. Vaasahiihdossa hän sijoittui viidenneksi vuonna 1952.


title: Esko Tilli

text: Pyöräily oli Tillin sivulaji, ja hän saavutti nuorten SM-pronssia 50 kilometrin maantiepyöräilyssä vuonna 1939. Seuratasolla hän edusti Anjalan Liittoa. Ammatiltaan hän oli työnjohtaja.


title: Rock ’n’ Roll Music

text: Rock'n'Roll Music on The Beatlesin kokoelma-albumi vuodelta 1976. Kaksilevyinen LP sisältää 28 kappaletta. Nimensä mukaisesti se sisältää yhtyeen rock and roll -tyylisiä kappaleita.


title: Rock ’n’ Roll Music

text: Kaikki kappaleet ovat Lennon/McCartney säveltämiä ja sanoittamia, jollei ole toisin ilmoitettu.


title: Tapahtui eräänä yönä

text: Tapahtui eräänä yönä on vuonna 1934 ensi-iltansa saanut elokuva. Elokuvan ohjasi Frank Capra ja sen pääosissa olivat Clark Gable ja Claudette Colbert. Elokuva oli ensimmäinen joka voitti viisi tärkeintä Oscar-palkintoa, tämän jälkeen ne on voittanut vain kaksi elokuvaa: Yksi lensi yli käenpesän ja Uhrilampaat.


title: Tapahtui eräänä yönä

text: Elokuva valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.


title: Tapahtui eräänä yönä

text:
Pilalle hemmoteltu perijätär Ellie Andrews (Claudette Colbert) päättää mennä naimisiin King Westleyn kanssa vastoin superrikkaan isänsä tahtoa.
King Westley olisi naimassa Ellien todellisuudessa vain rahan takia. Ellien isä yrittää estää avioliiton toteutumisen kaikin tavoin, jonka takia Ellie karkaa ja lähtee bussilla kohti New Yorkia.


title: Robert Morse

text: Robert Xavier Morse (s. 18. toukokuuta 1931 Newton, Massachusetts) on yhdysvaltalainen näyttelijä. Hänet tunnetaan parhaiten Broadwaylta, mutta hän on tehnyt esiintymisiä myös elokuvissa ja televisiossa, muun muassa sarjassa "Mad Men".


title: Robert Morse

text: Morse syntyi Newtonissa, Massachusettsissa, ja palveli Korean sodassa Yhdysvaltain laivastossa. Hän voitti kaksi Tony-palkintoa vuosina 1962 ja 1990 sekä Emmy-palkinnon vuonna 1993.


title: Veini Kontinen

text: Veini Edvin Kontinen (12. helmikuuta 1928 Anttola – 21. helmikuuta 2010 Kuopio) oli suomalainen maastohiihtäjä, joka edusti maataan arvokisoissa 1950-luvulla.


title: Veini Kontinen

text: Kontinen oli Suomen hiihtojoukkueen varamiehenä Oslon 1952 olympialaisissa. Hän karsi Suomen viestijoukkueen viimeisestä paikasta Urpo Korhosen kanssa ja hävisi tälle kaksi sekuntia. Falunin MM-kisoissa 1954 hän sijoittui 30 kilometrillä seitsemänneksi ja 50 kilometrillä kahdeksanneksi. Cortina d'Ampezzon 1956 olympialaisissa hän hiihti 50 kilometrillä yhdeksänneksi.


title: Veini Kontinen

text: Suomen mestaruudet "Venttu" Kontinen voitti 3 × 10 kilometrin viestissä Jämsänkosken Ilveksen joukkueessa vuosina 1951 ja 1953 sekä Kuopion Poliisi-Urheilijoitten joukkueessa vuonna 1957. Hän edusti urallaan myös Mikkelin Hiihtäjiä, Anttolan Urheilijoita ja Puijon Hiihtoseuraa. SM-hopeaa hän sai 50 kilometrillä vuosina 1954 ja 1955.


title: Veini Kontinen

text: Vuonna 1954 Kontinen sijoittui 50 kilometrillä Salpausselän Kisoissa toiseksi ja Holmenkollenilla viidenneksi. Puijolla hän sijoittui tällä maratonmatkalla toiseksi vuosina 1953 ja 1957 sekä kolmanneksi vuonna 1956. Ounasvaaralla hän oli kolmas vuonna 1957. Ruotsissa hän voitti Kiirunan 30 kilometrin kilpailun vuonna 1953 ja Bodenin 42 kilometrin kisan vuonna 1955.


title: Veini Kontinen

text: Ammatiltaan Veini Kontinen oli rikosetsivä ja metsätyönjohtaja. Hänen veljensä Veikko Kontinen saavutti SM-pronssia 18 kilometrin hiihdossa vuonna 1944.


title: Bill Erwin

text: William Lindsey ”Bill” Erwin (s. 2. joulukuuta 1914 Honey Grove, Teksas, Yhdysvallat – 29. joulukuuta 2010 Studio City, Los Angeles, Kalifornia) oli yhdysvaltalainen näyttelijä. Hän oli syntyperäinen teksasilainen ja valmistui vuonna 1935 Texasin yliopistosta Austinissa oppiarvolla journalismissa.


title: Bill Erwin

text: Erwin palveli ilmavoimien kapteenina toisessa maailmansodassa ja teki ensiesiintymisensä elokuvassa vuonna 1942. Hänellä oli tunnettu rooli elokuvassa "Kerran jossakin" ("Somewhere in Time", Szwarc 1980), ja lisäksi hänet tunnetaan yhteistyöstä John Hughesin kanssa.


title: Bill Erwin

text: Erwin ei rajoittanut uraansa elokuviin, vaan esiintyi myös muiden muassa televisiosarjoissa "Seinfeld" ja "Star Trek". Hän oli "Seinfeld"-vierailustaan vuonna 1993 ehdolla Emmy-palkinnon saajaksi. Hän jatkoi aktiivista uraansa 2000-luvulle saakka.


title: Sammy Baugh

text: Samuel Adrian "Sammy" Baugh () oli yhdysvaltalainen amerikkalaisen jalkapallon pelaaja ja näyttelijä.


title: Sammy Baugh

text: Baugh syntyi ja kasvoi Teksasissa, jossa hän opiskeli Texas Christian Universityssa. Hän loi ammattilaisuransa Washington Redskinsissä (1937–1952) ja työskenteli vielä 1960-luvulla valmentajana. Lempinimensä ”Slingin’ Sammy Baugh” hän ansaitsi pelinrakentajana jo 1930-luvulla, jolloin Washington Redskinsin hyökkäys oli aikansa edelläkävijä korostaessaan heittopeliä tavanomaisen juoksupelin sijaan. Baughin muut pelipaikat olivat potkaisija ja puolustuksen takamies. Baughin nimissä on edelleen eräs NFL:n ennätyksistä: paras lentopotkujen nettokeskiarvo kaudessa (51,4 jaardia vuodelta 1940).


title: Sammy Baugh

text: Baugh kuuluu sekä Pro Football Hall of Fameen että College Football Hall of Fameen. Hän esiintyi merkittävissä rooleissa elokuvissa, kuten "King of the Texas Rangersissa" (1941).


title: Art Donovan

text: Arthur ”Art” Donovan, Jr. (5. kesäkuuta 1925 – 4. elokuuta 2013) oli yhdysvaltalainen amerikkalaisen jalkapallon pelaaja. Hän vietti neljä vuotta asepalveluksessa Yhdysvaltain merijalkaväessä toisessa maailmansodassa.


title: Art Donovan

text: Donovan syntyi New Yorkin Bronxissa ja valmistui vuonna 1950 Boston Collegesta. Hän tuli 1950-luvulla tunnetuksi Baltimore Coltsista ja sai vuonna 1968 paikan Pro Football Hall of Famessa.


title: Art Donovan

text: Vuonna 1987 ilmestyi Donovanin omaelämäkerta "Fatso".


title: Mariusz Pudzianowski

text: Mariusz Pudzianowski (s. 7. helmikuuta 1977) on puolalainen entinen voimamies, joka on voittanut Maailman vahvin mies -kilpailun vuosina 2002, 2003, 2005, 2007 ja 2008. Vuonna 2009 Pudzianowski siirtyi kilpailemaan vapaaottelussa (MMA).


title: Mariusz Pudzianowski

text: Pudzianowski syntyi Biała Rawskassa ja aloitti treenaamisen kolmetoistavuotiaana. Hän osallistui ensimmäiseen kilpailuunsa Płockissa 1. toukokuuta 1999, mutta saavutti kansainvälistä kuuluisuutta vasta ensimmäisen Maailman vahvin mies -kilpailuun osallistumisensa myötä vuonna 2000. Hän sijoittui tuona vuonna neljänneksi. Vuoden 2004 kilpailussa Pudzianowski sijoittui alun perin kolmanneksi, mutta hänen doping-näytteestään löytyi kiellettyjä aineita. Suoritus hylättiin ja Pudzianowski joutui kärsimään vuoden kilpailukiellon. Hän on 186 cm pitkä ja painaa 142 kiloa. Vapaaottelussa hänen ottelupainonsa on ollut yleensä 120 kg tuntumilla.


title: Mariusz Pudzianowski

text: Pudzianowski on perustanut myös oman yhtyeensä, Pudzian Bandin, jonka kanssa hän on tehnyt esiintymisiä 2000-luvulla.Pudzianowski on otellut 14 ottelua, näistä 9 voittoa, 4 tappiota ja viimeisin ottelu tuomittiin tuomarivirheen takia mitätöidyksi. Nimekkäin vastustaja on ollut brittiläinen James Thompson.


title: Etupolvinivel

text: Etupolvinivel () muodostuu eläimillä kämmenluiden ja ranneluiden välille. Ihmisellä vastaava nivel on rannenivel. Etupolvinivel muodostuu kolmen nivelrivin muodostamasta yhteisnivelestä. "Articulatio antebraciocarpeae" yhdistää toisiina proksimaaliset ranneluut ja värttinäluun sekä kyynärluun. Tämä nivelen osa on liikkuvin. "Articulatio metacarpeae" liittää toisiinsa proksimaaliset ja distaaliset ranneluut. "Articulatio carpometacarpeae" yhdistää kämmenluut distaalisiin ranneluihin ja siinä esiintyy hyvin vähän liikettä. Dorsaalipuolella nivelkapselia vahvistaa ojentajalihasten pidäkeside ja palmaaripuolella koukistajalihasten pidäkeside.


title: Tomasz Stańko

text: Tomasz Stańko (11. heinäkuuta 1942 Rzeszów, Puola – 29. heinäkuuta 2018 Varsova, Puola) oli puolalainen jazztrumpetisti, säveltäjä ja avant-garde jazzpioneeri.


title: Tomasz Stańko

text: Stanko aloitti musiikin opiskelun seitsemän vuotiaana ja harjoitteli aluksi klassista viulua ja pianoa koulussa. Stanko kuuli monien muiden itäeurooppalaisten lailla jazzia ensimmäisen kerran Willis Conoverin Voice of America -radiolähetyksissä. Myöhemmin Stanko siirtyi soittamaan kokonaan trumpettilla jazzia kuultuaan Dave Brubeckin kvartettia Krakovassa. Stanko perusti vuonna 1962 yhdessä pianisti Adam Makowiczin kanssa Jazz Darings-yhtyeen, jota pidetään eräänä ensimmäisistä eurooppalaisista uuteen, vapaaseen jazziin keskittyneistä yhtyeistä. Jazz Darings haki vaikutteensa Ornette Colemanin Atlantic-levytyksistä ja John Coltranen, Miles Davisin ja George Russellin innovaatioista.


title: Tomasz Stańko

text: Kulttuuri-ilmapiiri 1950-ja 60-lukujen vaihteen Puolassa oli suhteellisen vapaa, ainakin jazzille. Muusikot voivat vierailla lännessä ja jazzfestivaaleja aloitettiin, vuonna 1956 Sopotissa ja 1958 Varsovan Jazz-Jamboree. Stankon mukaan jazz ei ollut hallituksen kannalta vaarallista. Jazzkenttä oli pieni ja instrumentaalimusiikissa ei käytetty sanoja. Jazz oli jopa muodikasta, vaikka muusikot esimerkiksi pukeutumisellaan ja elämäntavoillaan osoittivat kuuluvansa oppositioon.


title: Tomasz Stańko

text: Samoihin aikoihin 1960-luvun alussa Stanko aloitti merkittäväksi osoittautuvan yhteistyön pianisti ja säveltäjä Krzysztof Komedan kanssa. Komedan yhtye soitti muun muassa pitkiä aikoja Kööpenhaminan Cafe Montmartrella ja Tukholman Gyllene Cirkeln-klubilla. Stanko soitti Komedan yhtyeessä pianistin ennenaikaiseen kuolemaan saakka vuonna 1969. Komeda kuoli loukkaannuttuaan vakavasti onnettomuudessa Los Angelesissa, jossa hän työskenteli yhdessä ohjaaja Roman Polanskin kanssa. Komada tuotiin onnettomuuden jälkeen takaisin Puolaan, missä hän lopulta menehtyi huhtikuussa 1969. Komadan ja Stankon yhteistyö tuotti joukon merkittäviä levytyksiä. Esimerkiksi vuonna 1965 äänitetty Astigmatic-levy arvioitiin Penguin Guide to Jazz on CD-teoksessa koko musiikinlajin parhaimpien helmien joukkoon kuuluvaksi.


title: Tomasz Stańko

text: Tomasz Stankon kvintetti (mukana muun muassa altisti/viulisti Zbigniew Seifert ja tenoristi Janusz Muniak jatkoi 1970-luvulla eteenpäin Komadan aloittamaa vapaamuotoista tietä kohti vapaata, mutta samalla kontrolloitua improvisaatiota. Yhtyeen menestys Berliinin jazzfestivaaleilla vuonna 1971 merkitsi samalla Stanko läpimurtoa kansainväliselle tasolle. Stanko alkoi olla hyvin kysytty muusiikko myös ulkomailla. Stankon merkittävimpiä yhteistyökumppaneita tuolloin oli tietenkin Edward Vesala ja tenorisaksofonisti Tomasz Szukalski. Vesalan kanssa syntyi Stankon ECM-debyytti Balladyna vuonna 1975. Stanko soitti myös monilla Vesalan levyillä, esimerkiksi Satu, Rodina, ja Heavy Life. Erikoinen levytysprojekti oli Intiassa äänitetty Music From Taj Mahal and Karla Caves.


title: Tomasz Stańko

text: Stanko kokeili 1980-luvulla myös sähköisen musiikin mahdollisuuksia yhtyeissä COCX ja Freelectronic. Stanko osallistui myös pianisti Cecil Taylorin nyt jo historialliseksi luonnehdittuun Cecil Taylor in Berlin 1988 -projektiin. Stanko oli mukana Cecil Taylor European Orchestran levyllä Alms/Tiergarten/Spree (FMP) sekä Taylorin Soul Note-levyllä Winged Serpent. Näistä kokeilluista ja levytyksistä huolimatta 1980-luku oli Stankolle vaikeaa aikaa. Poliittinen ilmapiiri sotatiloineen oli Puolassa tuolloin hyvin ahdistava ja yhteydet ulkoimaille vaikeita. Lisäksi Stankon elämää vaikeutti alkoholin ja huumeiden käyttö.


title: Tomasz Stańko

text: Stanko palasi vahvasti takaisin musiikkiin vuonna 1990-luvun puolivälin tienoilla, kun hän onnistui jättämään työntekoa haittaavat alkoholin ja huumausaineet. Stanko palasi lähes kahdenkymmenen vuoden tauon jälkeen taas ECM-levymerkille ja levytti vuonna 1994 ohjaaja Jerzy Kawalerowiczin elokuvan innoittaman levyn Matka Joanna. Levyllä soitti Stankon uusi kvartetti, jossa ovat mukana pianisti Bobo Stenson, basisti Anders Jormin ja rumpali Tony Oxley. Yhtye oli tehnyt jo edellisenä vuonna levyn Bossanossa And Other Ballads puolalaiselle GOWI-merkille. Vuonna 1996 yhtye onnistui vielä paremmin, kun levy nimeltä Leosia ilmestyi ECM:llä. Leosia on tarkkaa kuuntelua vaativa, kaunis levy, joka kyllä palkitsee kuulijan vaivannäön. Stanko palasi myös Komedan musiikin pariin ja levytti ruotsalais-norjalaisin voimin Komedan sävellyksiä sisältävän Litania-levyn. Levy oli arvostelumenestys eri puolilla maailmaa. Se myös myi hyvin, Puolassa jopa kultalevyyn oikeuttavat yli 10 000 kappaletta. Levyn vaikuttavaa ohjelmistoa esittänyt Stankon yhtye vieraili myös Kalottjazz & Blues-festivaaleilla kesällä 1999. Stanko vieraili Torniossa myös syksyllä 1998 Seppo Kantosen Klang-yhtyeen solistina.


title: Tomasz Stańko

text: Vuonna 2002 ilmestyneellä Soul of Things-levyllä Stanko esiintyy nuorten puolalaisten muusikoiden kanssa; Marcin Wasilewski piano, Slawomir Kurkiewicz basso ja Michal Miskiewicz rummut. Trio on tehnyt myös omaa uraa nimellä Simple Acoustic Trio. Stanko on soittanut samojen muusikoiden kanssa jo 1990-luvun alkupuolelta lähtien. Tuolloin rumpali Miskiewicz oli vasta 16-vuotias eikä muutkaan olleen juuri sen vanhempia. Stankon mukaan nuoret muusikot ova joustavampia soittamaan eri tyyleillä, välillä vapaasti ja välillä perinteisemmin.


title: Tomasz Stańko

text: Vuonna 2009 ilmestyneellä Tomasz Stanko Quintetin albumilla Dark Eyes ovat mukana myös suomalaiset Alexi Tuomarila (piano) sekä Olavi Louhivuori (rummut).Edward Vesalan kanssa:


title: Teófilo Cubillas

text: Teófilo Juan Cubillas Arizaga (s. 8. maaliskuuta 1949 Lima) on perulainen entinen jalkapalloilija. Häntä pidetään lajissaan maansa kaikkien aikojen parhaana.


title: Teófilo Cubillas

text: Cubillas aloitti jalkapallouransa 16-vuotiaana kotikaupunkinsa Alianza Lima -seurassa. Hänestä käytettiin poikamaisen ulkonäkönsä tähden lempinimeä "Nene ("Vauveli")". 20-vuotiaana hän oli mukana nostamassa Perun vuoden 1970 Meksikon MM-kisojen puolivälieriin. 1972 hänet valittiin "Vuoden eteläamerikkalaiseksi jalkapalloilijaksi". Seuraavan vuonna hän muutti Sveitsiin pelaamaan FC Baselissa. Sieltä hän siirtyi Portugaliin, FC Portoon.


title: Teófilo Cubillas

text: Peru ei selvinnyt vuoden 1974 Länsi-Saksan MM-kisoihin, mutta vuotta myöhemmin se voitti toisen Etelä-Amerikan-mestaruutensa. Tässä Cubillas oli keskeisessä osassa Brasiliaa vastaan tekemillään kahdella maalilla välierässä, jonka Peru lopulta voitti 3–1. Vuoden 1978 Argentiinan MM-kisoissa Peru selvisi jatkosarjaan hänen tekemillään maaleilla. Cubillas on eniten MM-kisoissa yhteensä maaleja tehnyt perulainen 10 maalillaan. Hän teki maajoukkueessa pelaamissaan 81 ottelussa kaikkiaan 26 maalia, mikä on edelleen joukkueen historian paras tulos.


title: Teófilo Cubillas

text: Cubillas palasi entiseen seuraansa Alianzaan. Vuonna 1979 hän teki sopimuksen NASL-liigan Fort Lauderdale Strikers -seuran kanssa. Hän teki viiden kauden aikana 65 maalia. Näistä 3 hän teki 7 minuutissa Los Angeles Aztecsia vuonna 1981 pelatussa ottelussa. Hän oli mukana vuoden 1982 Espanjan MM-kisoihin osallistuneessa Perun joukkueessa. Tämä ei kuitenkaan selvinnyt jatkoon alkulohkostaan, vaikka pelasi tasan Kamerunia ja Italiaa vastaan. Muutamaa kuukautta myöhemmin hän luopui maajoukkuetehtävistään.


title: Teófilo Cubillas

text: Vuonna 1985 Cubillas liittyi Fort Lauderdale Sunin joukkueeseen, joka pelasi Yhdysvaltain toisessa divisioonassa United Soccer League (USL) -liigassa.


title: Teófilo Cubillas

text: Cubillas palasi pelikentille kasvattajaseuransa Alianza Liman riveissä, kun tämän koko edustusjoukkue oli saanut surmansa sitä kuljettaneen lentokoneen syöksyessä mereen 8. joulukuuta 1987 lähellä Ventanillaa, Callaossa. Turma oli Perun jalkapallon historian tuhoisin. Cubillas pelasi muutaman ottelun osoittaakseen kunnioitusta onnettomuudessa kuolleille ja antaakseen toivoa seuran kannattajille.


title: Teófilo Cubillas

text: Nykyään Cubillas asuu Coral Springsissä, Floridassa, missä hän omistaa nuorten jalkapalloleirin. Hän oli ainoana perulaisena mukana listassa, johon Pelé oli maaliskuussa 2004 koonnut mielestään 125 parasta elossa olevaa jalkapalloilijaa.


title: Tuulikki Eloranta

text: Tuulikki Eloranta (s. 12. elokuuta 1946 Sammatti) on suomalainen iskelmälaulaja.


title: Tuulikki Eloranta

text: Tuulikki Elorannan ensimmäiset esiintymiskokemukset liittyvät kotipaikkakunta Sammatin nuorisoseuran näytöksiin. Laulajanura käynnistyi vuonna 1966, kun laulaja huomasi lehdessä ilmoituksen, jossa orkesteri etsi laulusolistia. Ensimmäiset esiintymiset olivat Veikko Ekströmin orkesterin solistina. Uran alussa Elorannan managerina toimi M. A. Numminen ja laulunopettajana Pentti Lasanen. Seuraavaksi oli vuorossa Harri Halmeen orkesteri ja Harri Halme toimi myös useita vuosia laulajan managerina.


title: Tuulikki Eloranta

text: Elorannan ensimmäinen single ”Vihreämmältä ruoho näyttää / Itse tahdoithan näin” levytettiin PSO:lle vuonna 1968. Tämän jälkeen levy-yhtiö vaihtui Love Recordsiksi koko 1970-luvun ajaksi. Tuulikki Eloranta edusti Love Recordsin tuotannossa harvinaisempaa viihteellistä linjaa. Tunnettuja levytyksiä olivat muun muassa ”Jambalaya”, ”Hymni rakkaudelle”, ”Näkemiin rakkaus” sekä Rauno Lehtisen sävellykset ”Yli vuorien yli merien” ja ”Silloin kun kaiken antaa”, joka sävellettiin Lars G. Thelestamin ohjaamaan elokuvaan "Tuntematon ystävä".


title: Tuulikki Eloranta

text: Tanssikeikkojen sijaan Eloranta esiintyi 1970-luvulla enimmäkseen ravintoloissa. Ensimmäinen show oli Helsingin Kaivohuoneella vuonna 1972. Vuosittain Kaivohuoneelta tai Adlonista käynnistyneiden esitysten kanssa kierrettiin myös muualla Suomessa. Laulutunnit, teatterikurssit ja jazztanssitunnit toivat varmuutta esityksiin.


title: Tuulikki Eloranta

text: Vuonna 1982 Elorannan ura koki vakavan takaiskun: Kesäkiertueella oli tarkoitus yhdistää musiikki- ja sirkusesitys. Päivää ennen ensi-iltaa hän joutui kuitenkin sirkuksen norsun töytäisemäksi ja loukkaantui vakavasti. Hänen selkänsä vääntyi, kolme selkänikamaa vaurioitui, viisi kylkiluuta katkesi ja keuhkot vuotivat verta. Parantuminen ja paluu estradeille kesti kolme vuotta.


title: Tuulikki Eloranta

text: Paluun jälkeen puhalsivat uudet musiikilliset tuulet. Showaika oli siltä erää ohi ja ihmisiä viihdytettiin enemmän tanssikeikoilla. 1990-luvulla Elorannalta ilmestyi kaksi pitkäsoittoa. Viimeinen single ”Täydenkuun jälkeen / Kesäkaupunki” ilmestyi vuonna 1995.


title: Tuulikki Eloranta

text: 1990-luvun alussa Eloranta muutti takaisin lapsuudenkotiinsa Sammattiin, jossa hän on työskennellyt muun muassa museo-oppaana.


title: Tuulikki Eloranta

text: Elorannalle myönnettiin vuonna 2016 taiteilijaeläke.


title: Kylkiluunpään nivel

text: Kylkiluunpään nivel () muodostuu kylkiluunpään ja sitä vastaavien kahden selkänikamien välille. Kaulanikamista viimeinen osallistuu ensimmäisen kylkiluunpään nivelen muodostukseen, muut nivelen muodostukseen osallistuvat selkänikamat ovat rintanikamia. Kylkiluunpään nivelet mahdollistavat rintakehän laajenemisen hengityksen yhteydessä yhdessä kylkiluu-poikkihaarakenivelien kanssa.


title: Ville Larinto

text: Ville Larinto (s. 11. huhtikuuta 1990 Lahti) on suomalainen uransa lopettanut mäkihyppääjä, joka edusti Lahden Hiihtoseuraa.


title: Ville Larinto

text: Larinto hyppäsi ensimmäisen maailmancup-osakilpailunsa Kuusamossa 1. joulukuuta 2007 sijoittuen 36:nneksi. Engelbergin kilpailuissa ennen joulua hän oli sijoilla 48 ja 41. Vuodenvaihteessa 2007–2008 Larinto osallistui ensimmäisen kerran Keski-Euroopan mäkiviikolle. Hän osallistui kahteen ensimmäiseen kilpailuun ja saavutti Oberstdorfissa uransa ensimmäiset maailmancup-pisteet sijoituttuaan 29:nneksi. Garmisch-Partenkirchenin kuuluisasta uudenvuodenpäivän kilpailusta hän sen sijaan karsiutui.


title: Ville Larinto

text: Kaudella 2008–2009 Larinto voitti normaalimäen Suomen mestaruuden ja nuorten maailmanmestaruuspronssia. Ensimmäisen maailmancupin palkintosijan hän saavutti Trondheimissa joulukuussa 2008 oltuaan toinen. Viikkoa myöhemmin Larinto oli kolmas Pragelatossa. Tammikuussa 2009 hän sijoittui kolmanneksi Whistlerin kilpailussa vaikka kaatui toisen kierroksen hyppynsä.. Liberecin MM-kilpailuissa 2009 Larinto oli normaalimäessä seitsemäs ja suurmäessä 12:s.